
SINTEZA 
la proiectul de lege pentru modificarea Legii nr.43/2023 privind gazele fluorurate cu efect de seră
(nr. unic 100/MM/2026)


	Nr. crt.
	Participantul la avizare, consultare publică, expertizare
	Conținutul obiecției,
propunerii, recomandării, concluziei
	Argumentarea
autorului proiectului

	Avizare și consultare publică

	1.
	 GL AIR
 Aviz nr. 38-78-2473 din 04.03.2026
	Proiectul prevede modificarea clauzei de armonizare, fiind stabilit că Legea nr.43/2023 transpune articole și anexe din un șir impunător de regulamente UE. Abordarea respectivă ridică semne de întrebare, deoarece poate crea situații de transpunere nu întocmai după̆ sens a prevederilor regulamentelor respective. Menționam, că Legea nr.43/2023 transpune Regulamentul (UE) nr.517/2014 al Parlamentului European şi al Consiliului din 16 aprilie 2014 privind gazele fluorurate cu efect de seră, care este abrogat. Iar proiectul în cauză prevede transpunerea Regulamentului (UE) 2024/573 al P arlamentului European și al Consiliului din 7 februarie 2024 privind gazele fluorurate cu efect de seră. În acest context, se recomandă de examinat oportunitatea elaborării proiectului unei noi legi. Totodată̆, se recomandă de a examina oportunitatea transpunerii fidele prin anexe separate la lege a prevederilor fiecărui regulament UE.  
	 Nu se acceptă.
Elaborarea proiectului de lege pentru modificarea Legii nr. 43/2023 este prevăzută la punctul 85 din Clusterul 4, Anexa A, Capitolul 27 „Mediu și schimbări climatice” al Programului național de aderare a Republicii Moldova la Uniunea Europeană pentru anii 2025–2029, aprobat prin Hotărârea Guvernului nr. 306/2025.
Nu se consideră oportună opțiunea elaborării unui nou proiect de lege de fiecare dată când este adoptat un nou regulament la nivelul Uniunii Europene. O asemenea abordare ar contraveni principiului accesibilității reglementării pentru utilizator, prevăzut la lit. e) art. 3 din Legea nr. 100/2017 privind actele normative.
În etapa actuală, inițierea unei noi legi nu reprezintă o soluție fezabilă, având în vedere termenele stabilite în procesul de transpunere, precum și necesitatea asigurării continuității și eficienței eforturilor deja depuse.
Regulamentele UE de punere în aplicare conțin prevederi tehnice referitoare la formarea și certificarea operatorilor din domeniu. În consecință, este justificată transpunerea acestor dispoziții în cadrul normativ național existent, respectiv în Hotărârea Guvernului nr. 483/2019. 
Per general, modificările propuse reprezintă o actualizare și consolidare a prevederilor existente în vederea alinierii la noul Regulament (UE) 2024/573, fără a afecta structura, scopul, domeniul de aplicare, precum și mecanismele fundamentale ale Legii nr. 43/2023. Multe intervenții reprezintă ajustări de formulare, terminologie, aspecte tehnice, iar prevederile noi sunt în mare parte completări și clarificări la prevederile existente.

	
	
	 Proiectul prevede completarea articolului 4 cu noțiunea cerințe de siguranță. Prevederile respective conțin norme incerte, și anume legislația națională sau dreptul Uniunii Europene, standarde aplicabile pentru asigurarea siguranței, cu condiția ca acestea să fie conforme cadrului normativ în domeniu. Pentru a evita situații de interpretări discreționare și abuzive, se recomandă concretizarea normelor respective. Recomandare valabilă și pentru noțiunea export referitor la cuvintele teritoriul vamal al țării în măsura în care teritoriul face obiectul ratificării Protocolului de la Montreal din 1987 privind substanțele care epuizează stratul de ozon.
	Se acceptă.
Proiectul a fost modificat.

	
	
	Proiectul prevede completarea noțiunii “regenerare” cu textul “Regenerarea se realizează în instalații de recuperare autorizate care dispun de echipamente și proceduri adecvate, capabile să permită acest proces și să asigure evaluarea și confirmarea nivelului de calitate necesar”. Prevederile respective pot genera un act permisiv (instalații de recuperare autorizate) și nu se acceptă. Se recomandă de exclus cuvântul „autorizate” sau de prevăzut norme de trimitere la articole din legea care reglementează eliberarea unui astfel de act permisiv.
	Se acceptă.
Proiectul a fost modificat.

	
	
	Proiectul prevede completarea articolului 8 cu lit. o)1 și o)2, conform cărora Agenția de Mediu eliberează și ține evidența certificatelor de competență ale întreprinderilor emise în conformitate cu art.18 alin. (4) și dispune suspendarea și retragerea certificatelor de competență, conform art. 18 alin. (7)2. Menționăm, că Regulamentul de punere în aplicare (UE) 2024/2215, Regulamentul de punere în aplicare (UE) 2025/625, Regulamentul de punere în aplicare (UE) 2025/627, Regulamentul de punere în aplicare (UE) 2025/623 prevăd expres, că statele membre specifică în dreptul intern sau desemnează autoritatea sau autoritățile competente să desemneze un organism de certificare autorizat să elibereze certificate. Organismul de certificare acționează în mod imparțial în îndeplinirea sarcinilor sale. Organismul de certificare stabilește și aplică procedurile de eliberare, suspendare și retragere a certificatelor. Reieșind din prevederile regulamentelor în cauză, care se propune a fi transpuse prin proiectul respectiv, Agenția de Mediu nu trebuie să elibereze certificate sub formă de acte permisive. Totodată certificatele eliberate de un organism de certificare nu constituie act permisiv. 

	Se acceptă.
Proiectul a fost modificat.

Regulamentele de punere în aplicare (UE) 2024/2215 și (UE) 2025/625 prevăd obligația statelor de a institui sisteme de certificare, însă nu stabilesc un model instituțional obligatoriu privind autoritatea competentă care eliberează certificatele, lăsând statelor membre libertatea de a desemna autoritatea sau organismul responsabil pentru aceste proceduri.
Atribuirea competenței de certificare Agenției de Mediu reprezintă o soluție administrativă justificată, întrucât instituția este autoritatea publică responsabilă de implementarea politicilor și a cadrului normativ în domeniul gazelor fluorurate și gestionează registrul persoanelor fizice certificate. Astfel, Agenția de Mediu dispune deja de informațiile necesare pentru verificarea îndeplinirii cerințelor privind deținerea de personal certificat de către întreprinderile care solicită certificatul de competență.
Totodată, în proiectul Legii, a fost inclusă o prevedere care stabilește expres că certificatul de competență nu constituie act permisiv. Acesta reprezintă un mecanism de verificare a conformității cu cerințele tehnice și profesionale stabilite de legislație, necesar pentru asigurarea protecției mediului și prevenirea emisiilor de gaze fluorurate, fără a institui o procedură de autorizare a activității economice.
Noua prevedere introdusă în proiect:
”(4)3Certificatul de competență prevăzut de prezentul articol nu constituie act permisiv în sensul Legii nr. 160/2011 privind reglementarea prin autorizare a activității de întreprinzător și reprezintă confirmarea faptului că întreprinderea îndeplinește cerințele de competență profesională prevăzute la alin. (5), inclusiv privind deținerea de personal certificat și accesul la instrumentele și procedurile necesare desfășurării activităților prevăzute la alin. (4).;”

	
	
	La articolul 11, se propune o nouă redacție a alin. (3) lit. c) și anume responsabilitatea întreprinderilor să dețină certificat de conformitate eliberat în temeiul art.18 alin. (4). Alineatul respectiv, conform proiectului, prevede certificatul de competență. Totodată, Regulamentul (UE) 2024/573 al Parlamentului European și al Consiliului din 7 februarie 2024 privind gazele fluorurate cu efect de seră, regulamentele UE menționate supra nu prevăd certificarea întreprinderii, dar certificarea persoanelor fizice și persoanelor juridice pentru anumite activități. Menționăm, că Regulamentul (UE) 2024/573 prevede noțiunea de „întreprindere” - orice persoană fizică sau juridică care desfășoară una dintre activitățile menționate în prezentul regulament. Așa noțiune se regăsește și în Legea nr. 43/2023 și noțiunea respectivă este utilizată pentru reglementarea activităților întreprinderilor, dar nu pentru certificarea acestora. Din cele expuse, se recomandă ajustarea proiectului cu prevederile regulamentelor UE.
	Se acceptă.
Proiectul a fost modificat.
Sintagma „certificat de conformitate” a fost substituită cu sintagma ”certificat de competență”, care nu constituie act permisiv și nu vizează certificarea entității economice în sine, ci confirmarea îndeplinirii cerințelor minime de competență pentru desfășurarea activităților tehnice prevăzute de lege.  
Regulamentul (UE) 2024/573 și regulamentele de punere în aplicare prevăd cerințe minime pentru certificatele persoanelor fizice și juridice; impun ca anumite activități să fie desfășurate de persoane fizice și juridice certificate; și nu limitează certificarea doar la persoane fizice. 
Prin urmare, certificarea întreprinderilor nu este o inovație națională. Această procedură nu introduce un nou regim de certificare, nu instituie act permisiv în sensul Legii nr. 160/2011, ci doar transpune obligația europeană privind certificarea persoanelor juridice pentru desfășurarea anumitor activități.
Menționăm că în cadrul ședințelor și meselor rotunde, întreprinderile membre ale Asociației Obștești a Frigotehniștilor au solicitat în repetate rânduri introducerea acestei cerințe, în vederea eliminării de pe piață a operatorilor neconformi, care nu dispun de personal certificat, instrumente și echipamente adecvate pentru desfășurarea activităților în condiții de siguranță și conformitate.


	
	
	Prevederile articolului 12 din proiect stabilesc certificate de atestare și certificate de competență. Menționăm, că articolul 10 (Certificare și formare) din Regulamentul (UE) 2024/573 prevăd alte denumiri, care schimbă sensul spre simplificare - certificat și atestat de formare). Pentru a evita stabilirea unor cerințe mai complicate, se recomandă ajustarea prevederilor proiectului cu prevederile Regulamentului (UE) 2024/573. 

	S-a luat act.
Legislația în vigoare utilizează, în cazul persoanelor fizice, noțiunea de „certificat de atestare”. Pentru a evita eventuale confuzii sau suprapuneri terminologice, s-a decis instituirea unei noțiuni distincte pentru persoanele juridice, respectiv „certificat de competență”.
La nivel național, sintagma „certificat de atestare” este utilizată în mod constant în cadrul proceselor de formare continuă, în timp ce noțiunea „atestat de formare” nu corespunde specificului terminologic național.

	
	
	Prevederile alin. (9) al articolului 16 din proiect stabilesc, că în cazul în care îndepărtarea spumelor nu este fezabilă din punct de vedere tehnic, proprietarul clădirii sau antreprenorul are obligația de a întocmi și păstra, pe o perioadă de cinci ani, documente justificative care atestă imposibilitatea tehnică de îndepărtare sau presupune costuri disproporționate, pe care le pun la dispoziția autorităților publice competente în domeniul protecției mediului, la solicitare. Pentru a evita situații de interpretări discreționare și abuzive, se recomandă concretizarea prevederilor referitor la autoritățile publice competente în domeniul protecției mediului. Recomandare valabilă și pentru alin. (3)3 al art. 19.
	Se acceptă.
Proiectul a fost modificat.

	
	
	Proiectul prevede completarea cu următorul conținut: În cazul în care deținătorul certificatului nu respectă prevederile prezentei legi și ale actelor normative adoptate în temeiul acesteia, Agenția de Mediu retrage certificatul sau îl poate suspenda temporar până la remedierea neconformităților. Suspendarea certificatului se aplică și în cazul întreruperii raporturilor de serviciu din motive independente de voința deținătorului și a angajatorului. Reiterăm, că regulamentele UE, care se transpun prin acest proiect, nu prevăd eliberarea certificatelor de o autoritate competentă dar de către un organism de certificare. Totodată, propoziția a doua (Suspendarea certificatului se aplică și în cazul întreruperii raporturilor de serviciu din motive independente de voința deținătorului și a angajatorului) nu se acceptă, deoarece transformă certificatele eliberate persoanelor fizice în acte permisive. Din sensul propoziției respective va fi necesar de obținut certificat de fiecare dată la angajare la o altă întreprindere. Pentru moment persoana fizică obține certificatul și poate activa la orice persoană juridică pe perioada valabilității acestuia.
	Se acceptă.
Alineatul (7)2 al articolului 18 a fost modificat.



	
	
		Proiectul prevede, că la Articolul 19, alineatul (1) litera c) se completează cu următorul text ”, după caz, numărul certificatului instalației”. Prevederile respective nu se acceptă, deoarece vor genera act permisiv pentru instalații, care nu este prevăzut de Regulamentul (UE) 2024/573.

	Se acceptă.
Proiectul a fost modificat.
Textul din Regulamentul (UE) 2024/573 face referire la numărul certificatului instalației de reciclare/regenerare, însă în RM nu există certificarea instalațiilor, astfel trimiterea a fost exclusă.

	
	
	Proiectul prevede în redacție nouă procedura de notificare a importului, exportului și reexportului gazelor F, precum și al produselor și echipamentelor ce conțin astfel de gaze, fiind prevăzute unele concretizări (articolele 20 și 21). Procedura de notificare a fost introdusă prin Legea nr. 227/2025, fiind exclusă autorizația (act permisiv) pentru activitățile respective. Comparativ cu versiunea actuală, procedura de notificare prevăzută de proiect ridică semne de întrebare și, cumulativ cu alte prevederi, poate fi calificată ca procedură de obținere a unui act permisiv și nu se acceptă.
Totodată, proiectul conține norme conform cărora agentul economic trebuie să dețină și să prezinte notificarea validată Serviciului vamal.
Se recomandă revizuirea proiectului și excluderea sau modificarea prevederilor respective și altor prevederi de acest gen pentru a păstra procedura de notificare. În special: de modificat alin. (7) al art. 20, fiind prevăzută înregistrarea condiționată; de exclus alin. (3) al art. 21 (deoarece alin. (1) deja prevede respingerea motivată a notificării); de modificat alin. (1) al art. 221, lit. c), alin. (4) al art. 222; alin. (5) al art. 222, alin. (10) al art. 222 (de exclus obligativitatea prezentării notificării validate de către Agenția de Mediu și de prevăzut că Serviciul vamal verifică informația prezentată de Agenția de mediu). În acest context menționăm, că Regulamentul (UE) 2024/573 prevede un mecanism mai simplu decât cel prevăzut de Legea 227/2025. Conform regulamentului respectiv, agentul economic doar trebuie să aibă înregistrare valabilă pe portalul privind gazele fluorurate în momentul importului sau al exportului (art. 20) și are interacțiune doar cu autoritatea vamală (art. 22, 23). Considerăm, că articolele 221 și 222 din proiect, care transpun articolele 22 și 23 din regulament, necesită a fi expuse, fără a prevedea obligativitatea prezentării notificării validate.
	Se acceptă.
Proiectul a fost modificat.


	
	
	Prevederile alin. (3) al articolului 22 stabilesc, că în urma unei solicitări justificate din partea unei autorități competente și ținând seama de obiectivele prezentei legi, Comisia de repartizare a contingentelor anuale pentru introducerea pe piață a hidroclorofluorcarburilor și hidrofluorcarburilor, în mod excepțional, poate acorda o scutire de până la 4 ani pentru a permite introducerea pe piață a anumitor produse și echipamente specificate la anexa nr. 4 sau aplică derogările prevăzute la art. 261 alin. (4), pentru a permite punerea în funcțiune a unor întrerupătoare noi sau extinse  …mai departe după text. Menționăm, că Regulamentul (UE) 2024/573 prevede că în urma unei solicitări justificate din partea unei autorități competente a unui stat membru și ținând seama de obiectivele din prezentul regulament, Comisia poate, prin intermediul unor acte de punere în aplicare, în mod excepțional, să acorde o scutire de până la 4 ani pentru a permite introducerea pe piață a anumitor produse și echipamente enumerate în anexa IV sau, prin derogare de la articolul 13 alineatul (9), pentru a permite punerea în funcțiune a unor întrerupătoare noi sau extinse … mai departe după text. Astfel, normele din regulament au aplicabilitate directă și ridică semne de întrebare prevederile proiectului, fiind substituită Comisia Europeană cu Comisia de repartizare a contingentelor anuale. Se recomandă examinarea oportunității de excludere a alin. (3) al art. 22, cât și a alin. (5) al art. 221, alin. (5)1,al art. 28, altor prevederi de transpunere a normelor regulamentului cu aplicabilitate directă.  

	Se acceptă.
Proiectul a fost modificat.
Comisia națională a fost substituită cu Agenția de Mediu.
Dat fiind faptul că RM nu este stat membru UE, nu aplicăm direct regulamentele UE, dar suntem obligați să transpunem normele acestor regulamente în legislația națională. Conform mecanismului de punere în aplicare național, Comisia națională (echivalentă cu Comisia UE)  a fost substituită cu Agenția de Mediu, care este autoritatea competentă ce gestionează domeniul gazelor F.
Astfel, desemnarea Agenției de Mediu drept autoritate competentă pentru examinarea și acordarea, în mod excepțional, a derogărilor prevăzute de lege reprezintă o soluție instituțională adecvată, conformă cu structura administrativă națională.
Prevederea nu substituie Comisia Europeană în plan juridic, ci asigură aplicarea la nivel național a unui mecanism echivalent, în vederea atingerii obiectivelor de protecție a mediului prevăzute de lege.


	
	
	Prevederile alin. (12) al art. 222 stabilesc, că în cazul constatării neconformității produselor, echipamentelor sau containerelor nereîncărcabile înainte de punerea lor în liberă circulație, Serviciul Vamal sau autoritatea națională de supraveghere a pieței, în limita atribuțiilor stabilite de legislație, aplică următoarele măsuri, după caz: a) confiscarea sau punerea sub sechestru a produselor, echipamentelor sau containerelor nereîncărcabile care sunt interzise prin lege; b) eliminarea acestora prin distrugere, în conformitate cu legislația privind gestionarea deșeurilor; c) informarea autorităților competente, în vederea confiscării, sechestrării sau distrugerii, dacă nu există competența directă a organului constatator. Prevederile respective conțin norme incerte și, pentru a evita situații de interpretări discreționare și de conflict, necesită a fi concretizate și adaptate la cadrul normativ național. Recomandare valabilă și pentru alin (31) al art. 23

	Se acceptă.
Proiectul a fost modificat.


	
	
	Prevederile alin. (4) al art. 27 menționează raportului de verificare prevăzut la art.36 alin.(44), elaborat de către un auditor independent sau verificator al emisiilor de gaze cu efect de seră acreditat conform legislației. Prevederile respective necesită a fi concretizate referitor la acreditarea conform legislației. Totodată, se recomandă de expus în Nota de fundamentare costurile suportate din partea agenților economici pentru contractarea obținerii unui astfel de raport. Recomandare valabilă și pentru modificările la articolul 36, care prevăd prezentarea diferitor rapoarte din partea agenților economici
	Se acceptă.
Proiectul a fost modificat.


	
	
	Prevederile lit. d), alin. (3) al art. 31 stabilesc prezentarea copiilor, autentificate prin ștampila și semnătura agentului economic. Menționăm, că obligativitatea ștampilei a fost exclusă din cadrul legal și se recomandă excluderea prevederilor referitor la aceasta. 

	Se acceptă.
Proiectul a fost modificat.


	
	
	La Nota de fundamentare:
La sub punctului 2.2 este prevăzut că principala problemă abordată prin prezentul proiect constă în reducerea emisiilor de gaze fluorurate cu potențial ridicat de încălzire globală, prin prevenirea, în măsura posibilului, a scurgerilor acestor substanțe, inclusiv prin efectuarea de verificări pentru detectarea scurgerilor la echipamentele relevante. Menționăm, că informația referitor la reducerea emisiilor de gaze fluorurate și prevenirea scurgerilor acestor substanțe, inclusiv prin efectuarea de verificări pentru detectarea scurgerilor la echipamentele relevante nu este relevantă, deoarece reprezintă instrumente de soluționare a problemei. Se recomandă de expus clar și concis problema/problemele, care necesită a fi soluționate. Reieșind din prevederile proiectului și conținutul Notei de fundamentare problema poate fi definită ca pericol de încălzire globală, poluarea mediului și risc pentru sănătatea oamenilor. De asemenea, la acest sub punct se va prezenta informații referitor la părțile interesate care sunt afectate de probleme sau lipsa acestora.
Deoarece se propune modificarea Legii nr. 43/2023 privind gazele fluorurate cu efect de seră, prin care se va transpune în legislația națională Regulamentul (UE) nr. 2024/573 privind gazele fluorurate cu efect de seră, se recomandă argumentarea abordării respective. Menționăm, că prin Legea nr. 43/2023 a fost transpus Regulamentul (UE) nr.517/2014 al Parlamentului European şi al Consiliului din 16 aprilie 2014 privind gazele fluorurate cu efect de seră, care este abrogat prin Regulamentul (UE) nr. 2024/573. Menținerea în Legea nr. 43/2023 a unor prevederi transpuse din un regulament deja abrogat ridică semne de întrebare. Totodată, abordarea respectivă nu oferă certitudinea necesară de transpunere întocmai a Regulamentului (UE) nr. 2024/573.
	Se acceptă. 
Nota de fundamentare a fost modificată.

	
	
	La Nota de fundamentare:
Obiectivele urmărite şi soluțiile propuse 
La acest compartiment se recomandă de stabilit obiectivele, care trebuie să fie legate de problemă/probleme, și necesită expuse în mod măsurabil și fixat în timp.
	Se acceptă. 
Nota de fundamentare a fost modificată.

	
	
	La Nota de fundamentare:
La sub punctul 4.1 este prevăzut, că tranziția la noile tehnologii favorabile climei va duce la creșterea investițiilor în inovare și la prețuri mai reduse ale tehnologiilor alternative. Se recomandă expunerea mai detaliată a informației respective cu prezentarea costurilor cuantificate pentru mediul de afaceri.
	Se acceptă. 
Nota de fundamentare a fost modificată.

	
	
	La Nota de fundamentare:
La sub punctul 4.2 este prevăzut, că proiectul nu generează costuri administrative sau financiare imediate și directe pentru agenții economici. Eventualele costuri de adaptare tehnologică pot apărea gradual, pe termen mediu și lung … mai departe după text.
	Se acceptă. 
Nota de fundamentare a fost modificată.

	
	
	La Nota de fundamentare:
Totodată. la sub punctul 4.3 este prevăzut, că  certificarea persoanelor juridice nu introduce cerințe suplimentare noi, întrucât obligațiile de conformare aplicabile acestora, precum angajarea operatorilor certificați și asigurarea accesului acestora la instrumentele și procedurile relevante pentru desfășurarea activităților, sunt deja reglementate la art. 18 alin. (5) din Legea nr. 43/2023. Elementul inovativ se referă exclusiv la obligația întreprinderilor de a deține certificate care confirmă alinierea la aceste cerințe. Deținerea certificatelor reprezintă o condiție prevăzută de Regulamentul (UE) 2024/573. Regulamentul de punere în aplicare (UE) 2024/2215, Regulamentul de punere în aplicare (UE) 2025/625, Regulamentul de punere în aplicare (UE) 2025/627, Regulamentul de punere în aplicare (UE) 2025/623 prevăd expres, că statele membre specifică în dreptul intern sau desemnează autoritatea sau autoritățile competente să desemneze un organism de certificare autorizat să elibereze certificate. Organismul de certificare acționează în mod imparțial în îndeplinirea sarcinilor sale. Organismul de certificare stabilește și aplică procedurile de eliberare, suspendare și retragere a certificatelor. Reieșind din prevederile regulamentelor în cauză, care se propune a fi transpuse prin proiectul respectiv, Agenția de Mediu nu trebuie să elibereze certificate sub formă de acte permisive. Totodată certificatele eliberate de un organism de certificare nu constituie act permisiv.
	Se acceptă. 
Nota de fundamentare a fost modificată.
Argumentarea a fost prezentată la obiecția cu nr. 4 din prezentul tabel.

	
	
	La Nota de fundamentare:
Avizarea și consultarea publică a proiectului actului normativ
La acest compartiment este prevăzut, că proiectul legii a fost transmis spre consultare prealabilă părților interesate: Agenției de Mediu, Inspectoratului pentru protecția Mediului, Serviciului Vamal, Asociației Obștești a Frigotehniștilor și experților în domeniul RAC (scr. 05-07/2666 din 26.09.2025). Propunerile recepționate, în principal de la Asociația Obștească a Frigotehniștilor, au fost incluse în proiect. Se recomandă expunerea rezultatelor acestor consultări. Totodată, se recomandă organizarea consultărilor publice nu doar a proiectului dar și a Notei de fundamentare cu reprezentanții mediului de afaceri, fiind expuse rezultatele acestor consultări
	În cadrul consultărilor cu agenții economici care activează în domeniul frigotehnic, mai mulți reprezentanți au menționat necesitatea introducerii modificărilor în Regulamentul cu privire la formarea și atestarea specialiștilor în domeniul tehnicii frigului (HG nr. 483/2019) în vederea introducerii procedurii de certificare a întreprinderilor, invocând faptul existenței pe piață a unui număr mare de entități care desfășoară activități de deservire în mod ilegal, fără a deține calificările, echipamente necesare și operatori certificați. De asemenea, agenții economici au menționat că ar fi oportună alocarea contingentelor doar întreprinderilor certificate.
Totodată, reieșind din noile prevederi ale Regulamentului UE 2024/573 privind restrângerea cantităților de HFC introduce pe piață, reprezentanții Asociației Obștești a Frigotehniștilor au propus un orar puțin mai restrâns de suprimare eșalonată a HFC față de cel stabilit în legea actuală, astfel ca să nu afecteze activitatea economică în domeniu.
O altă sugestie a domeniului de afaceri a fost să nu transpunem la moment prevederea Regulamentului UE ce ține de introducerea taxei de 3 Euro/tona echivalent CO2 pentru obținerea contingentelor de HFC. 
Această solicitare a fost acceptată și taxa respectivă nu a fost inclusă în proiectul de modificare a legii.
În avizul prealabil asupra proiectului, Serviciul Vamal prin scrisoarea nr. 28/11-13700 din 04.11.2025, a solicitat să nu-i fie atribuite sarcini care depășesc la moment competențele instituției, menționând că verificarea tuturor documentelor prevăzute de actul UE trebuie efectuată de către Agenția de Mediu, fapt despre care Serviciul Vamal să fie informat.
Totodată, Serviciul Vamal a venit cu propunerea menținerii actului permisiv necesar la import, după cum cere Regulamentul UE și Protocolul de la Montreal, specificând că operațiunile vamale de import a HFC să se realizeze doar de agenți economici ce dispun de cote și de act permisiv.

	
	
	Concluzie: 
Proiectul de lege și Nota de fundamentare nu se susțin
	

	2.
	MDED 
Aviz nr. 03-702 din 02.03.2026
	La pct. 21, cu referire la completarea cu Secțiunea 11, la norma de la Art. 221 alin.(11) „(11) Serviciul Vamal sau autoritatea națională de supraveghere a pieței întreprinde măsurile necesare pentru prevenirea tentativelor de import sau export al substanțelor, produselor și echipamentelor reglementate de prezenta lege, care nu au fost autorizate să intre sau să iasă de pe teritoriul Republicii Moldova, precum și aplică sancțiuni în cazurile de neconformare constatate” pentru claritatea și evitarea interpretărilor, considerăm necesar de specificat care este autoritatea națională de supravegherea pieței.
Obiecție valabilă și la alin. (1) de la art. 221.
	Se acceptă.
Proiectul a fost modificat. Urmare modificărilor, obiecția se referă la art. 222.
Menționăm că actualmente, conform Legii nr. 162/2023 privind supravegherea pieței și conformitatea produselor, responsabilitatea privind plasarea pe piață a substanțelor reglementate îi revine Inspectoratului pentru Protecția Mediului.


	3.
	Agenția Medicamentului și Dispozitivelor Medicale
Aviz nr. Rg02- 1082 din 03.03.2026
	Pct. 30 la art. 28, în alin. (5)¹, după sintagma „precum și de orice date furnizate de Agenția Medicamentului și Dispozitivelor Medicale” să se introducă: „în limitele competențelor sale, sub forma unui aviz consultativ privind necesitatea pentru sănătatea publică, consumul estimat și lipsa alternativelor terapeutice/tehnice”.
	Se acceptă.
Proiectul a fost modificat.


	4.
	Agenția Servicii Publice 
Aviz nr. 01/1721 din 25.02.2026
	Lipsa de propuneri și obiecții.
	Se ia act.


	5.
	MAI
Aviz nr. 41/773 din 02 martie 2026
	Lipsa de propuneri și obiecții.
	Se ia act.


	6.
	MEC
Aviz nr. 02/102/26 din 23.02.2026
	Lipsa de propuneri și obiecții.
	Se ia act.


	7.
	Ministerul Finanțelor
Aviz nr. 09/2-03/132/283 din16.02.2026
	1. La pct. 5, la noțiunea de „import”, textul „art. 192-195” se va substitui cu textul
„art. 192 și art. 278”.
Totodată, remarcăm că în noțiunea vizată nu se face referință la Protocolul de la Montreal din 1987 privind substanțele ce distrug stratul de ozon (la care Republica Moldova a aderat prin Legea nr. 178/2023), precum este indicat în Regulamentul (UE) nr. 2024/573 privind gazele fluorurate cu efect de seră, de modificare a Directivei (UE) 2019/1937 și de abrogare a Regulamentului (UE) nr. 517/2014”, pe când în noțiunea de „export” o asemenea trimitere există.
Subsidiar, propunem comasarea punctelor 4 și 5 din proiect din considerentul că ambele modifică art. 4 din Legea nr. 43/2023 privind gazele fluorurate cu efect de seră.
	Se acceptă parțial.
Proiectul a fost modificat.






S-a luat act.
S-a decis păstrarea formatului actual, întrucât comasarea punctelor 4 și 5 ar conduce la modificarea numerotării proiectului, ceea ce ar îngreuna urmărirea modificărilor operate în procesul de avizare. Menținerea structurii actuale asigură continuitatea referințelor utilizate în avizele emise și facilitează examinarea proiectului în forma sa actualizată.

	
	
	2. La pct. 19, care modifică art. 21 din Lege:
la alin. (4), nu este clar faptul cum va avea loc notificarea Serviciului Vamal de către Agenția de Mediu referitor la validarea sau respingerea notificării solicitantului;
Sub aspectul tehnicii legislative, specificăm că art. 21 din legea vizată a fost abrogat prin Legea nr. 227/2025 cu privire la modificarea unor acte normative, respectiv conform art.62 alin. (3) din Legea nr. 100/2017 cu privire la actele normative: „În cazul în care se abrogă integral textul unei părți, cărți, unui titlu, capitol, unei secțiuni, subsecțiuni, unui paragraf, punct, articol, alineat, subpunct, unei litere sau al diviziunii acesteia, numărul sau litera cu care este însemnat, elementul respectiv nu se atribuie altor elemente structurale din șirul dat.”.
	Se acceptă.
Proiectul a fost modificat.
Prevederea respectivă este inclusă în alin. (2).

Articolul 21 a fost substituit cu articolul 201.


	
	
	3. La pct. 20 din proiect, care modifică art.22 din Lege:
în vederea racordării proiectului cu normele Regulamentului (UE) nr. 517/2014, se propune excluderea prevederilor referitoare la „reexport”, pentru care este necesară depunerea notificării și deținerea cotei. Or, conform art. 22 din Regulamentul vizat, reexportul nu este supus licențierii.
Suplimentar, propunem reglementarea reexportului prin preluarea normelor prevăzute la art. 11 din Regulamentul (UE) nr.2024/573;
la alin. (3) se propune revizuirea cuvântului „scutire”, deoarece creează o interpretare eronată a sensului cuvântului. Totodată, prevederea respectivă urmează a fi revizuită prin prisma faptului că membrii Comisiei de repartizare a contingentelor anuale a hidroclorofluorcarburilor și hidrofluorcarburilor nu dețin cunoștințe speciale în domeniu în măsura în care să acorde în mod excepțional „scutiri” pentru introducerea pe piață, a substanțelor respectivă.
	Se acceptă.
Proiectul a fost modificat.


	
	
	4. La pct. 21 din proiect:
art. 221 alin. (7) urmează a fi expus mai explicit, în vederea reglementării concrete a neconformităților, existența cărora duce la interzicerea exportului;
la art. 222:
alin. (3), în vederea unei expuneri mai clare (din punct de vedere terminologic), urmează a fi racordat la prevederile art. 23 alin. (2) din Regulamentul (UE) nr.2024/573;
alin. (8), textul „art. 5 pct. 33” se va substitui cu textul „art. 341”.
Reieșind din cele expuse, Ministerul Finanțelor este disponibil de a examina repetat proiectul de lege, după revederea obiecțiilor înaintate, pentru a formula opinia finală asupra acestuia.
	Se acceptă.
Proiectul a fost modificat.


Alineatul respectiv este ajustat la prevederile cadrului normativ național aplicabil. 

	8.
	Ministerul Sănătății
Aviz nr. 09/ 720 din 03.03.2026
	Lipsa de propuneri și obiecții.
	Se acceptă.


	9. 
	Agenția de Mediu
Aviz 
	La pct. 16, art. 18, alin. (1)3 cu referire la propunerea de modificare a prevederilor privind termenul de valabilitate a certificatului de competență, precum și la atribuțiile Agenției de Mediu în acest domeniu, comunicăm următoarele.
Conform prevederilor Hotărârii Guvernului nr. 483/2019, art. 15, certificatul de atestare a competențelor profesionale este întocmit și eliberat de către centrul de instruire și evaluare care a organizat cursul de instruire, în baza rezultatelor obținute la examen.
Totodată, termenul de valabilitate al certificatului de atestare a competențelor profesionale este de 3 ani de la data emiterii.
În acest context, Agenția de Mediu nu are competența de a elibera certificate de atestare a competențelor profesionale, atribuțiile acesteia fiind limitate la recunoașterea certificatelor emise de centrele de instruire și evaluare sau de alte state, în condițiile prevăzute de legislația aplicabilă.
Prin urmare, modificarea termenului de valabilitate a certificatului de la 3 ani la 7 ani nu poate fi susținută în lipsa modificării corespunzătoare a Hotărârii Guvernului nr. 483/2019, care stabilește expres durata de valabilitate a certificatului la 3 ani.
De asemenea, în conformitate cu alin. (8), Agenția de Mediu recunoaște certificatele de atestare a competențelor profesionale emise de un alt stat, cu condiția că programul de formare să fie adaptat la cerințele minime prevăzute la Anexa nr. 1 la Regulamentul aprobat prin Hotărârea Guvernului nr. 483/2019, și cu confirmarea categoriei obținute conform programului de studiu, fără a avea atribuții de emitere a acestora.
	S-a luat act.
Modificarea termenului de valabilitate a certificatului de atestare a competențelor profesionale de la 3 ani la 7 ani este propusă în vederea reducerii sarcinii administrative pentru persoanele certificate și pentru a asigura o stabilitate mai mare a calificărilor profesionale în domeniul manipulării gazelor fluorurate.
Observația privind prevederile Hotărârii Guvernului nr. 483/2019 este reținută. În acest sens, se menționează că pentru sfârșitul anului curent este planificată revizuirea Hotărârii Guvernului nr. 483/2019, inclusiv în vederea alinierii acesteia la modificările operate în Legea nr. 43/2023 privind gazele fluorurate cu efect de seră.
Prin urmare, prevederile actului normativ secundar vor fi ajustate ulterior, pentru a asigura concordanța cu modificările propuse prin proiectul de lege.
Referitor la certificatele de atestare, acestea vor fi în continuare eliberate de către de centrele de instruire și evaluare, Agenția de Mediu doar va ține evidența acestora. 
Totodată, Agenția de Mediu va elibera certificate de competență întreprinderilor, care se vor conforma prevederilor art. 18 alin (5), adică vor dispune de personal certificat și vor asigura accesul acestora la instrumentele și procedurile necesare.

	
	
	La pct. 18, art. 20, alin. (4): prevede depunerea notificării „în format electronic, în SIA „REPC””. Se propune reformularea alineatului (4), având în vedere faptul că SIA „REPC” nu este funcțional/nu poate fi accesat de către solicitanți la momentul actual.
Totodată, pentru asigurarea aplicabilității practice a normei, se consideră oportună completarea prevederii cu posibilitatea depunerii notificării prin intermediul ghișeului unic sau prin alt sistem informațional funcțional creat în acest scop.
Propunere de reformulare: „(4) Solicitantul depune notificarea cu cel puțin 30 de zile lucrătoare înainte de începerea importului, exportului și reexportului, fie pe suport de hârtie, la sediul autorității emitente, fie prin intermediul ghișeului unic sau printr-un sistem informațional funcțional creat în acest scop.”
	Se acceptă.
Proiectul a fost modificat.
Totodată, menționarea Sistemului informațional automatizat „REPC” este necesară pentru a asigura implementarea mecanismului electronic de notificare și raportare prevăzut de actele Uniunii Europene transpuse prin proiectul de lege. În acest sens, sistemul informațional urmează a fi operaționalizat în baza unei hotărâri de Guvern planificate pentru anul curent.
Pentru a asigura aplicabilitatea practică a normei până la operaționalizarea sistemului informațional, prevederea a fost completată cu posibilitatea depunerii notificării și prin intermediul ghișeului unic sau pe suport de hârtie.


	
	
	La pct. 19, art. 21, alin. (4): prevede indicarea poziției tarifare din Nomenclatura combinată a mărfurilor.
Se propune clarificarea responsabilității indicării poziției tarifare, prin precizarea expresă că aceasta este indicată de către agentul economic (solicitant), pentru a evita interpretări ambigue privind atribuțiile autorității.
	Se acceptă. 
În vederea clarificării responsabilității indicării poziției tarifare, textul a fost ajustat prin precizarea că poziția tarifară din Nomenclatura combinată a mărfurilor este cea indicată în notificarea depusă de solicitant. Această prevedere se regăsește la Art. 20 alin (4).

	
	
	La pct. 21, art. 222 alin. (2): privind Controlul comerțului, se prevede înregistrarea în SIA „REPC” conform art. 32 a întreprinderii care deține un contingent sau căreia i-a fost transferat un contingent.
Având în vedere că SIA „REPC” este menționat expres la art. 222 alin. (2) și (3), iar sistemul nu este funcțional, se impune fie asigurarea funcționalității acestuia anterior intrării în vigoare a normei, fie ajustarea corespunzătoare a textului pentru a evita imposibilitatea aplicării dispoziției.
	S-a luat act.
Menționarea SIA „REPC” este necesară pentru a asigura implementarea mecanismului electronic de notificare și raportare prevăzut de actele Uniunii Europene transpuse prin proiectul de lege.
Proiectul de lege creează baza juridică pentru punerea în aplicare a sistemului informațional, iar funcționarea acestuia urmează a fi reglementată printr-o hotărâre de Guvern aflată în curs de elaborare.
Prin urmare, menținerea referinței la SIA „REPC” este necesară, astfel încât după operaționalizarea sistemului să nu fie necesară modificarea ulterioară a cadrului legislativ.

	
	
	La pct. 35, art. 32, alin. (2): textul propus prevede: „(2) Înregistrarea în SIA „REPC” este obligatorie pentru următoarele categorii de întreprinderi: ”
Se propune excluderea sintagmei „înregistrarea în SIA «REPC»”, întrucât sistemul informațional menționat nu este funcțional/nu poate fi accesat de către operatorii economici. În vederea asigurării aplicabilității normei și a coerenței cu mecanismele administrative existente, se consideră oportună substituirea acestei prevederi cu referire la depunerea și gestionarea procedurilor prin intermediul ghișeului unic sau printr-un sistem informațional funcțional creat în acest scop.
	S-a luat act.
Menționarea SIA „REPC” este necesară pentru instituirea mecanismului de evidență și monitorizare electronică a operatorilor economici care desfășoară activități reglementate în domeniul gazelor fluorurate cu efect de seră, în conformitate cu actele Uniunii Europene transpuse prin proiectul de lege.
Proiectul de lege stabilește cadrul juridic pentru funcționarea sistemului informațional, iar operaționalizarea acestuia urmează a fi realizată în baza unei hotărâri de Guvern aflate în curs de elaborare.
În aceste condiții, menținerea referinței la SIA „REPC” este necesară pentru a asigura funcționarea mecanismului de evidență și raportare electronică după punerea în funcțiune a sistemului, fără a fi necesară modificarea ulterioară a cadrului legislativ.


	10.
	ONIPM
Aviz nr. 172/26 din 05.03.2026 
	1. La punctul 8 (modificările de la art.8):
Se propune completarea art.8 cu litera e1) cu următorul cuprins:
e1) examinează dosarele depuse pentru alocarea contingentelor anuale pentru importul hidrofluorcarburilor și prezintă proiectul de decizie în acest sens către Comisia de repartizare a contingentelor anuale pentru importul hidroclorofluorcarburilor și hidrofluorcarburilor, în conformitate cu prevederile art. 30.”. 
	Se acceptă.
Proiectul a fost modificat.


	
	
	2. La punctul 34, ce vizează modificarea art. 31:
a) Nu este clară intenția autorului de a expune alineatele (4), (5) și (6) într-o redacție nouă, în condițiile în care conținutul acestora reproduce, în esență, prevederile deja existente ale Legii nr. 43/2023;
b) Se propune completarea alin. (5) al art. 31 cu următoarea propoziție:
„Dacă neregulile constatate nu sunt remediate, cererile nu sunt admise spre examinare.”;
c) Totodată, se propune completarea art. 31 cu alin. (51) cu următorul cuprins:
„(51) Refuzul examinării cererii poate fi contestat în conformitate cu prevederile legislației în vigoare”. 

	 Se acceptă.
Proiectul a fost modificat.


	11.
	MIDR
Aviz nr. 21-1093 din 06.03.2026
	La Art. I se va corecta anul adoptării Legii nr. 43/2023 privind gazele fluorurate cu efect de seră, prin substituirea sintagmei „Legii nr. 43/2024” cu sintagma „Legii nr. 43/2023”.
Aceeași observație este aplicabilă și pentru pct. 8 din anexa nr. 13 (pct. 49 din proiect).
	Se acceptă.
Proiectul a fost modificat.

	
	
	La pct. 3 din proiect, pentru asigurarea concordanței dintre modificările propuse la art. 3 din Legea nr. 43/2023 și conținutul redat în tabelul comparativ al proiectului, art. 3 se va expune cu următorul cuprins:
„(1) Prezenta lege stabilește normativele, condițiile și limitele aplicabile gazelor fluorurate cu efect de seră specificate în anexele nr. 1 și nr. 2, fie în stare pură, fie sub formă de amestecuri.
(2) Prevederile prezentei legi se aplică echipamentelor de refrigerare, de climatizare, altor echipamente, instalații și produse care conțin sau a căror funcționare se bazează pe gaze fluorurate cu efect de seră, precum și părților acestora.”
	Se acceptă.
Proiectul a fost modificat.

	
	
	La pct. 9 din proiect, necesită a fi revizuită terminologia utilizată la art. 11 alin. (3) lit. c), unde este prevăzut textul „certificat de conformitate eliberat în temeiul art. 18 alin. (4)”, întrucât aceasta nu corespunde conținutului normei de trimitere.
Astfel, potrivit art. 18 alin. (4) (pct. 16 din proiect), întreprinderile trebuie să dețină un certificat de competență pentru una sau mai multe dintre activitățile menționate, eliberat de către Agenția de Mediu.
În consecință, se constată o neconcordanță terminologică între art. 11 alin. (3) lit. c) și art. 18 alin. (4) din proiect, unde sunt utilizate noțiuni diferite („certificat de conformitate” versus „certificat de competență”). Pentru asigurarea coerenței normative, terminologia urmează a fi unificată.
	Se acceptă.
Proiectul a fost modificat.

	
	
	La pct. 10 din proiect, prin care se propune modificarea art. 12 din Legea nr. 43/2023, la propunerea de completare cu alin. (71) menționăm că în conformitate cu prevederile art. 1 lit. d) și e) din Regulamentul de punere în aplicare (UE) 2024/2215, acesta este aplicabil doar pentru unități de refrigerare ale camioanelor frigorifice și remorcilor frigorifice, unități de refrigerare ale vehiculelor frigorifice ușoare, ale containerelor intermodale și ale vagoanelor.
Astfel, redacția propusă extinde domeniul de aplicare al legii și asupra lucrărilor de întreținere, service sau reparare a echipamentelor de climatizare ale autovehiculelor, ceea ce depășește sfera de reglementare stabilită prin actul european menționat.
În acest sens se propune substituirea textului ,,lucrări de întreținere sau asigurarea service-ului și repararea echipamentelor de climatizare ale autovehiculelor” cu textul ,,lucrări de întreținere sau reparare a unităților de refrigerare ale camioanelor frigorifice și remorcilor frigorifice, unităților de refrigerare ale vehiculelor frigorifice ușoare, ale containerelor intermodale și ale vagoanelor”.
	Nu se acceptă. 
Formularea propusă în proiectul de lege reflectă cadrul normativ european aplicabil activităților care implică gaze fluorurate, inclusiv în cazul echipamentelor mobile. Deși Regulamentul de punere în aplicare (UE) 2024/2215 stabilește cerințe minime de certificare pentru anumite echipamente de refrigerare, domeniul reglementărilor include și sistemele de climatizare ale autovehiculelor.
Astfel, Regulamentul de punere în aplicare (UE) 2025/1893 stabilește cerințe minime pentru certificatele de atestare ale persoanelor fizice care deservesc echipamente mobile ce conțin gaze fluorurate, inclusiv echipamentele de climatizare ale vehiculelor.
Formularea prevăzută în proiect asigură o reglementare coerentă și completă a activităților care implică gaze fluorurate, în conformitate cu toate actele de punere în aplicare adoptate în temeiul Regulamentului (UE) 2024/573. Substituirea propusă ar restrânge nejustificat domeniul de aplicare al prevederilor legii și ar putea genera lacune în reglementarea activităților de întreținere și reparare a echipamentelor mobile care conțin gaze fluorurate.


	12.
	CAL, Declarația de compatibilitate 
Aviz 
nr. 31/02-126-2564 din 06.03.2026
	Observații de compatibilitate cu Regulamentul (UE) 2024/573
Evaluând gradul de transpunere a Regulamentului (UE) 2024/573 în proiectul de modificare, menționăm cu titlu general că, aceasta asigură transpunerea parțială actului UE.  
Proiectul de modificare nu asigură transpunerea art. 31 „Sancțiuni” din actul UE, care constituie o prevedere obligatorie ce necesită implementare. Totodată, tabelul de concordanță indică faptul că, această dispoziție urmează să fie transpusă în Codul Contravențional nr. 218/2008. În acest context, în vederea asigurării unei transpuneri integrale a actului UE, se impune promovarea la pachet a propunerilor de modificare a Codului Contravențional cu prezentul proiect, având în vedere că PNA 2025 – 2029 nu prevede o acțiune distinctă pentru o transpunere ulterioară.
De asemenea, proiectul de modificare nu preia o serie de prevederi ale Regulamentului, întrucât acestea nu necesită transpunere la moment și vor fi direct aplicabile de la data aderării Republicii Moldova la Uniunea Europeană, respectiv: art. 3 pct. 37, art. 17 (3), (5) și (8), art. 19 (5), art. 24, art. 25 (4) și art. 30.
	Se acceptă.
Propunerile pentru modificarea Codului Contravențional au fost transmise Secției Juridice 03.03.2026.

	
	
	Observații de compatibilitate cu Regulamentul (CE) 1497/2007
Evaluând gradul de transpunere a Regulamentului (CE) 1497/2007 în proiectul de modificare, menționăm cu titlu general că, aceasta asigură transpunerea parțială actului UE.
Proiectul național nu a asigurat transpunerea art. 4 (1), (3) și (4) și art. 5 (2) din Regulament, care, potrivit Tabelului de concordanță, urmează să fie transpuse prin modificarea Hotărârii Guvernului nr. 483/2019 pentru aprobarea Regulamentului cu privire la formarea și atestarea specialiștilor în domeniul tehnicii frigului care conține hidroclorofluorcarburi și gaze fluorurate cu efect de seră. În acest context, menționăm că PNA 2025–2029 nu prevede o acțiune distinctă pentru o transpunere ulterioară. Totodată, subliniem că, tabelul de concordanță trebuie să reflecte informații detaliate privind măsura care a fost sau urmează a fi promovată ulterior, inclusive, denumirea actului normativ și termenul estimat pentru inițierea acestuia.
	Se acceptă.
Menționăm, că în PNA 2025-2029, aprobat prin HG nr. 306/2025, Cluster nr. 4, cap.27 Mediu și schimbări climatice, la poziția 29 se prevede elaborarea proiectului HG privind modificarea HG 483/2019 pentru aprobarea Regulamentului cu privire la formarea și atestarea specialiștilor în domeniul tehnicii frigului care conține hidroclorofluorcarburi și gaze fluorurate cu efect de seră. Termen – decembrie 2026.
Tabelul de concordanță a fost completat.

	
	
	Evaluând gradul de transpunere a Regulamentului (CE) 1516/2007 în proiectul de modificare, menționăm cu titlu general că, aceasta asigură transpunerea integrală a actului UE.
	Se acceptă.

	
	
	Evaluând gradul de transpunere a Regulamentului de punere în aplicare (UE) 2024/2215 în proiectul de modificare, menționăm cu titlu general că, aceasta asigură transpunerea parțială actului UE.
b) Observații de compatibilitate cu Regulamentul de punere în aplicare (UE) 2024/2215
Conform tabelului de concordanță, prevederile actului UE netranspuse urmează să fie transpuse integral prin modificarea Hotărârii Guvernului nr. 483/2019 pentru aprobarea Regulamentului cu privire la formarea și atestarea specialiștilor în domeniul tehnicii frigului care conține hidroclorofluorcarburi și gaze fluorurate cu efect de seră, măsură planificată prin acțiunea 29 din Cap. 27, Cluster IV al PNA 2025-2029 (decembrie 2026). În acest sens, menționăm că Tabelul de concordanță urmează să reflecte informație detaliată privind măsura ce a fost sau va fi promovată ulterior, precum denumirea actului și termenul de inițiere a acestuia.
	Se acceptă.
Tabelul de concordanță a fost completat.

	
	
	Evaluând gradul de transpunere a Regulamentului de punere în aplicare (UE) 2024/2174 în proiectul de modificare, menționăm cu titlu general că, aceasta asigură transpunerea integrală a actului UE.
	Se acceptă.

	
	
	Evaluând gradul de transpunere a Regulamentului de punere în aplicare (UE) 2025/625 în proiectul de modificare, menționăm cu titlu general că, aceasta asigură transpunerea parțială actului UE.
b) Observații de compatibilitate cu Regulamentul de punere în aplicare (UE) 2025/625
Proiectul național nu a sigură transpunerea art. 1 (1), art. 2 (2) paragraf 2, art. 7 și art. 9, iar potrivit Tabelului de concordanță, acestea urmează să fie transpuse integral prin modificarea Hotărârii Guvernului nr. 483/2019 pentru aprobarea Regulamentului cu privire la formarea și atestarea specialiștilor în domeniul tehnicii frigului care conține hidroclorofluorcarburi și gaze fluorurate cu efect de seră. În acest context, menționăm că PNA 2025–2029 nu prevede o acțiune distinctă pentru o transpunere ulterioară. Totodată, subliniem că tabelul de concordanță trebuie să reflecte informații detaliate privind măsura care a fost sau urmează a fi promovată ulterior, inclusiv denumirea actului normativ și termenul estimat pentru inițierea acestuia.
	Se acceptă.
Tabelul de concordanță a fost completat.

	
	
	Evaluând gradul de transpunere a Regulamentului de punere în aplicare (UE) 2025/627 în proiectul de modificare, menționăm cu titlu general că, aceasta asigură transpunerea parțială actului UE.
c) Observații de compatibilitate cu Regulamentul de punere în aplicare (UE) 2025/627
Proiectul național nu asigură transpunerea art. 1 (1), art. 2 (2) paragraf 2, art. 7 și art. 9 din Regulament, iar, potrivit Tabelului de concordanță, acestea urmează să fie transpuse integral prin modificarea Hotărârii Guvernului nr. 483/2019 pentru aprobarea Regulamentului cu privire la formarea și atestarea specialiștilor în domeniul tehnicii frigului care conține hidroclorofluorcarburi și gaze fluorurate cu efect de seră, măsură planificată prin acțiunea 29 din Cap. 27, Cluster IV al PNA 2025-2029 (decembrie 2026). În acest sens, menționăm că Tabelul de concordanță urmează să reflecte informație detaliată privind măsura ce a fost sau va fi promovată ulterior, precum denumirea actului și termenul de inițiere a acestuia.
	Se acceptă.
Tabelul de concordanță a fost completat.

	
	
	Evaluând gradul de transpunere a Regulamentului de punere în aplicare (UE) 2025/623 în proiectul de modificare, menționăm cu titlu general că, aceasta asigură transpunerea parțială actului UE.
c) Observații de compatibilitate cu Regulamentul de punere în aplicare (UE) 2025/623
Proiectul național nu asigură transpunerea art. 1, art. 2, art. 3 (1) și (2), art. 4, art. 5, art. 7 și Anexei I din Regulament, iar potrivit Tabelului de concordanță, acestea urmează să fie transpuse integral prin modificarea Hotărârii Guvernului nr. 483/2019 pentru aprobarea Regulamentului cu privire la formarea și atestarea specialiștilor în domeniul tehnicii frigului care conține hidroclorofluorcarburi și gaze fluorurate cu efect de seră, măsură planificată prin acțiunea 29 din Cap. 27, Cluster IV al PNA 2025-2029 (decembrie 2026). În acest sens, menționăm că Tabelul de concordanță urmează să reflecte informație detaliată privind măsura ce a fost sau va fi promovată ulterior, precum denumirea actului și termenul de inițiere a acestuia.
	Se acceptă.
Tabelul de concordanță a fost completat.

	
	
	Evaluând gradul de transpunere a Regulamentului de punere în aplicare (UE) 2025/2155 în proiectul de modificare, menționăm cu titlu general că, aceasta asigură transpunerea integrală a actului UE.
	Se acceptă.

	
	
	Evaluând gradul de transpunere a Regulamentului de punere în aplicare (UE) 2024/2195 în proiectul de modificare, menționăm cu titlu general că, aceasta asigură transpunerea integrală a actului UE.
	Se acceptă.

	
	
	Cu referire la Regulamentul de punere în aplicare (UE) 2025/1893 al Comisiei constatăm că, la moment, nu se poate realiza o evaluare de compatibilitate ori prevederile actului UE transpuse de proiectul național și incluse în Tabelul de concordanță nu reflectă versiunea oficială și în vigoare a actului UE, nefiind clar textul european care a fost transpus de proiect.
	Se acceptă.
Proiectul a fost modificat.

	
	
	Clauza de armonizare a proiectului se va expune în următoarea redacție:
” Prezenta Lege:
- transpune parțial (transpune: art. 1; art. 2; art. 3 pct. 6 – 9, pct. 13 – 16, pct. 18, pct. 19, pct. 21, pct. 23 – 25, pct. 29, pct. 30, pct. 32, pct. 38, pct. 40 – 46; art. 4 (1) paragraf 2, (2) – (7); art. 5 (1) – (4), ( 6), (7) paragraf 2, (8); art. 6 (1) și (2); art. 7 (1) lit. (e) și (f), (2) – (5); art. 8 (2), (3), (6), (8), (9), (10) paragraf 2, (11); art. 9; art. 10 (1), (2), (5) – (7), (10), (12); art. 11 (1), (3) – (8); art. 12 (2), (3) paragraf 3, (5) – (15); art. 13; art. 14 (1); art. 15 (1) și (2); art. 16 (1), (4), (5); art. 17 (1) și (2); art. 18; art. 19 (1) – (3), (5), (6); art. 20 - 22 (3); art. 23; art. 25 (1); art. 26 (2); art. 27 – 29; Anexa I – IV; Anexa VI – IX) Regulamentul (UE) 2024/573 al Parlamentului European și al Consiliului din 7 februarie 2024 privind gazele fluorurate cu efect de seră, de modificare a Directivei (UE) 2019/1937 și de abrogare a Regulamentului (UE) nr. 517/2014, CELEX: 32024R0573, publicat în Jurnalul Oficial al Uniunii Europene L 573 din 20 februarie 2024;
- transpune parțial (transpune: art. 1 - 3; art. 4 (2); art. 5 (1); art. 6 - 7) Regulamentul (CE) nr. 1497/2007 al Comisiei din 18 decembrie 2007 de stabilire, în conformitate cu Regulamentul (CE) nr. 842/2006 al Parlamentului European și al Consiliului, a cerințelor de verificare standard în vederea detectării scurgerilor pentru sistemele staționare de protecție împotriva incendiilor, care conțin anumite gaze fluorurate cu efect de seră, CELEX:32007R1497, publicat în Jurnalul Oficial al Uniunii Europene L 333 din 19 decembrie 2007;
- transpune Regulamentul (CE) nr. 1516/2007 al Comisiei din 19 decembrie 2007 de stabilire, în conformitate cu Regulamentul (CE) nr. 842/2006 al Parlamentului European și al Consiliului, a cerințelor de verificare standard în vederea detectării scurgerilor pentru echipamentele staționare de refrigerare, de climatizare și pentru pompele de căldură care conțin anumite gaze fluorurate cu efect de seră, CELEX:32007R1516, publicat în Jurnalul Oficial al Uniunii Europene nr L 335 din 20.12. 2007;
- transpune parțial (transpune: art. 2; art. 4 (2); art. 5; art. 7; art. 8 (2) și (3) – art. 10) Regulamentul de punere în aplicare (UE) 2024/2215 al Comisiei din 6 septembrie 2024 de stabilire, în temeiul Regulamentului (UE) 2024/573 al Parlamentului European și al Consiliului, a cerințelor minime pentru eliberarea de certificate persoanelor fizice și juridice și a condițiilor pentru recunoașterea reciprocă a acestor certificate, în ceea ce privește echipamentele staționare de refrigerare, de climatizare și pompele de căldură, ciclurile Rankine organice și unitățile de refrigerare ale camioanelor frigorifice, remorcilor frigorifice, vehiculelor frigorifice ușoare, containerelor intermodale și vagoanelor care conțin gaze fluorurate cu efect de seră sau alternativele acestora și de abrogare a Regulamentului de punere în aplicare (UE) 2015/2067 al Comisiei, CELEX: 32024R2215, publicat în Jurnalul Oficial al Uniunii Europene L 2024/2215 din 09 septembrie 2024;
- transpune Regulamentul de punere în aplicare (UE) 2024/2174 al Comisiei din 2 septembrie 2024 de stabilire a normelor de aplicare a Regulamentului (UE) 2024/573 al Parlamentului European și al Consiliului în ceea ce privește formatul etichetelor pentru anumite produse și echipamente care conțin gaze fluorurate cu efect de seră și de abrogare a Regulamentului de punere în aplicare (UE) 2015/2068 al Comisiei, CELEX: 32024R2174, publicat în Jurnalul Oficial al Uniunii Europene L 2024/2174 din 03 septembrie 2024, așa cum a fost modificat ultima oară prin Regulamentul (UE) 2025/1870 al Comisiei din 12 septembrie 2025;
- transpune parțial (transpune: art. 1 (2) și (3); art. 2 (1) și (2); art. 3 - 6 și art. 8) Regulamentul de punere în aplicare (UE) 2025/625 al Comisiei din 28 martie 2025 de stabilire, în temeiul Regulamentului (UE) 2024/573 al Parlamentului European și al Consiliului, a cerințelor minime pentru certificatele persoanelor fizice și juridice și a condițiilor pentru recunoașterea reciprocă a acestor certificate în ceea ce privește echipamentele staționare de protecție împotriva incendiilor care conțin anumite gaze fluorurate cu efect de seră sau alternative relevante și de abrogare a Regulamentului (CE) nr.304/2008 al Comisiei, CELEX: 32025R0625, publicat în Jurnalul Oficial al Uniunii Europene L 2025/625 din 31 martie 2025;
- transpune parțial (transpune: art. 3 (3) paragraf 2; art. 4 și art. 6) Regulamentul de punere în aplicare (UE) 2025/627 al Comisiei din 28 martie 2025 de stabilire, în temeiul Regulamentului (UE) 2024/573 al Parlamentului European și al Consiliului, a cerințelor minime pentru certificatele persoanelor fizice și a condițiilor pentru recunoașterea reciprocă a acestor certificate în ceea ce privește instalarea, întreținerea sau asigurarea service-ului, repararea sau dezafectarea întrerupătoarelor electrice fixe care conțin gaze fluorurate cu efect de seră și recuperarea gazelor fluorurate cu efect de seră din întrerupătoarele electrice fixe și de abrogare a Regulamentului de punere în aplicare (UE) 2015/2066 al Comisiei,
CELEX: 32025R0627, publicat în Jurnalul Oficial al Uniunii Europene L 2025/627 din 31 martie 2025;
- transpune parțial (transpune: art. 3 (3); art. 4 și art. 6) Regulamentul de punere în aplicare (UE) 2025/623 al Comisiei din 28 martie 2025 de stabilire, în temeiul Regulamentului (UE) 2024/573 al Parlamentului European și al Consiliului, a cerințelor minime pentru certificatele persoanelor fizice și a condițiilor pentru recunoașterea reciprocă a acestor certificate în ceea ce privește recuperarea solvenților pe bază de gaze fluorurate cu efect de seră din echipamente și de abrogare a Regulamentului (CE) nr.306/2008 al Comisiei, CELEX: 32025R0623, publicat în Jurnalul Oficial al Uniunii Europene L 2025/623 din 31 martie 2025;
- transpune Regulamentul de punere în aplicare (UE) 2025/2155 al Comisiei din 23 octombrie 2025 de stabilire, în temeiul Regulamentului (UE) 2024/573 al Parlamentului European și al Consiliului, a procedurilor detaliate referitoare la declarația de conformitate și la verificarea de către auditorul independent și de abrogare a Regulamentului de punere în aplicare (UE) 2016/879 al Comisiei, CELEX:32025R2155, publicat în Jurnalul Oficial al Uniunii Europene L 2025/2155 din 24 octombrie 2025;
- transpune Regulamentul de punere în aplicare (UE) 2024/2195 al Comisiei din 4 septembrie 2024 de stabilire a formatului pentru prezentarea rapoartelor cu datele menționate la articolul 26 din Regulamentul (UE) 2024/573 al Parlamentului European și al Consiliului privind gazele fluorurate cu efect de seră și de abrogare a Regulamentului de punere în aplicare (UE) nr. 1191/2014 al Comisiei, CELEX:32024R2195, publicat în Jurnalul Oficial al Uniunii Europene nr L 2024/2195 din 05 septembrie 2024”.
	

	
	
	Se va sigura revizuirea integrală a tabelului de concordanță, prin includerea textului în vigoare a Regulamentului de punere în aplicare (UE) 2025/1893, ceea ce va permite realizarea expertizei de compatibilitate.
	Se acceptă.
Tabelele de concordanță au fost revizuite și ajustate.

	
	
	Toate tabelele de concordanță trebuie ajustate astfel încât să reflecte corect observațiile și recomandările prezentate în prezenta Declarație, indicând calificativul de compatibilitate “Prevederi UE neaplicabile” pentru prevederile identificate în acest sens și, acolo unde este cazul, să fie indicate măsurile prevăzute în PNA pentru transpunerea sau implementarea acestora.
	Se acceptă.
Tabelele de concordanță au fost revizuite și ajustate.

	13.
	Ministerul Energiei
Aviz nr. 06-542 09.03.2026

	Ministerul Energiei informează că, în procesul de examinare, au fost consultate și unitățile termoenergetice relevante, în vederea obținerii unei perspective tehnice și operaționale asupra aspectelor analizate.
În acest context, întreprinderile menționate au prezentat anumite observații și puncte de vedere formulate în baza experienței și competențelor lor specifice. Pentru asigurarea unei informări complete asupra subiectului, aceste opinii sunt anexate la prezentul aviz.
Ministerul Energiei aduce la cunoștință că materialele anexate reflectă pozițiile exprimate de unitățile termoenergetice consultate, fiind prezentate în scop informativ, ca parte a procesului de analiză și documentare aferent subiectului examinat.
	Se acceptă.

	14.
	S.A. ”CET-Nord”
Aviz nr. 200-08/0248 din 26.02.2026
	1. Introducerea unui regim specific pentru instalațiile termoenergetice industriale.
Se propune instituirea unui regim specific de tranziție sau exonerare temporară, pentru o perioadă de până la 5 ani, aplicabil instalațiilor auxiliare existente din cadrul centralelor electrice și termice (inclusiv chillere industriale, sisteme HVAC industriale, pompe de căldură tehnologice și alte echipamente auxiliare care utilizează agenți frigorifici).
Considerăm că, această măsură este justificată de rolul critic al acestor instalații în
asigurarea funcționării continue și sigure a proceselor tehnologice din centralele energetice, precum și de necesitatea evitării unor investiții urgente și disproporționate în modernizarea echipamentelor existente.
În acest context, centralele termice, centralele termoelectrice și sistemele de alimentare centralizată cu energie termică trebuie să fie recunoscute drept infrastructură energetică critică, având în vedere importanța acestora pentru securitatea energetică și continuitatea serviciilor energetice furnizate populației și economiei naționale. 
Recunoașterea acestui statut ar permite aplicarea unor termene de tranziție adaptate specificului sectorului energetic, astfel încât implementarea măsurilor de reducere a emisiilor să fie realizată gradual, fără a afecta siguranța funcționării sistemului energetic și stabilitatea serviciilor energetice furnizate consumatorilor.
	Se acceptă.
Conform anexei nr. 4 la proiectul de lege sunt incluse perioade de tranziție pentru diferite echipamente de refrigerare și instalații de încălzire, care utilizează agenți frigorifici cu GWP ridicat, în dependență de capacitatea nominală a instalației și potențialul de încălzire globală al substanței utilizate. Restricțiile variază în limita anilor 2030, 2032, 2035.
Totodată, Ministerul Mediului, în procesul de negociere cu Comisia UE, a solicitat perioade de tranziție pentru substanțe și echipamente care cad sub incidența legii respective. În caz dacă propunerile ministerului vor fi acceptate, perioadele de tranziție vor fi ajustate.


	
	
	2. Stabilirea unei perioade de tranziție pentru echipamentele existente.
Se propune ca echipamentele instalate anterior intrării în vigoare a modificărilor legislative să poată continua utilizarea agenților frigorifici existenți până la expirarea duratei tehnice de viață aprobate, cu condiția respectării cerințelor privind monitorizarea scurgerilor, întreținerea și mentenanța periodică.
Această abordare ar permite adaptarea graduală a sectorului energetic la noile cerințe de mediu, evitând în același timp costuri investiționale imediate care ar putea afecta echilibrul financiar al operatorilor și nivelul tarifelor reglementate.
	Se acceptă.
Restricțiile proiectului legii se referă la substanțele și echipamentele noi introduse pe piață sau importate după intrarea în vigoare a modificărilor legislative (art. 22). Totodată, pentru echipamentele existente sunt prevăzute obligații privind prevenirea emisiilor și monitorizarea scurgerilor (art. 12 și art. 13), precum și recuperarea gazelor fluorurate la scoaterea din funcțiune (art. 16), ceea ce permite exploatarea acestora până la expirarea duratei tehnice de viață.
Instituirea unui regim special de tranziție sau a unor exonerări suplimentare pentru instalațiile auxiliare din cadrul centralelor energetice nu este necesară, întrucât reglementarea propusă permite exploatarea în continuare a echipamentelor existente, cu respectarea cerințelor privind prevenirea emisiilor și controlul scurgerilor. Cadrul normativ urmărește reducerea emisiilor de gaze fluorurate în mod gradual, fără a afecta funcționarea instalațiilor energetice existente.

	
	
	3. Clarificarea cerințelor privind verificarea scurgerilor pentru instalațiile industriale.
Se propune clarificarea cerințelor privind verificarea scurgerilor pentru instalațiile industriale de mari dimensiuni și acceptarea utilizării sistemelor automate de monitorizare integrate în sistemele existente de automatizare industrială (SCADA, BMS sau alte sisteme de monitorizare tehnologică utilizate în centralele energetice).
În practică, multe instalații energetice dispun deja de sisteme de monitorizare a parametrilor tehnologici și de detecție a anomaliilor, iar recunoașterea acestor sisteme ar evita duplicarea investițiilor și ar contribui la implementarea eficientă a cerințelor legislative.
	Se acceptă parțial.
Proiectul de lege stabilește obligația operatorilor de a asigura verificarea instalațiilor și echipamentelor care conțin gaze fluorurate în vederea detectării scurgerilor, precum și posibilitatea utilizării sistemelor de detectare a scurgerilor pentru reducerea frecvenței verificărilor periodice. Aceste prevederi sunt deja reflectate în art. 13, care stabilește obligația verificării scurgerilor și frecvența acestora, precum și în art. 15, care prevede dotarea anumitor instalații cu sisteme de detectare a scurgerilor. 
În același timp, cadrul normativ propus nu limitează tipul tehnologic al sistemelor utilizate pentru detectarea sau monitorizarea scurgerilor, cu condiția ca acestea să asigure identificarea promptă a scurgerilor și alertarea operatorului sau a întreprinderii responsabile de service. În acest sens, utilizarea sistemelor automate de monitorizare integrate în infrastructurile existente de automatizare industrială (de tip SCADA, BMS sau alte sisteme de monitorizare tehnologică) poate fi admisă, dacă acestea îndeplinesc funcția de detectare și notificare a scurgerilor conform cerințelor legii.
Prin urmare, nu este necesară o reglementare suplimentară explicită în proiectul de lege, întrucât formularea actuală permite utilizarea unor astfel de sisteme tehnologice existente, evitând duplicarea investițiilor și facilitând implementarea eficientă a cerințelor privind monitorizarea scurgerilor.

	
	
	4. Recunoașterea certificatelor și competențelor existente ale personalului tehnic.
Considerăm oportun ca proiectul să prevadă în mod expres o dispoziție tranzitorie potrivit căreia certificatele și calificările profesionale ale personalului tehnic, dobândite anterior intrării în vigoare a prezentei legi, își păstrează valabilitatea și produc efecte juridice până la expirarea termenului pentru care au fost emise.
O astfel de prevedere ar contribui la asigurarea securității juridice și ar preveni eventualele interpretări divergente privind aplicarea noilor cerințe de certificare, care ar putea genera dificultăți operaționale în exploatarea instalațiilor energetice.
	Se acceptă. 
Proiectul de lege conține deja prevederi care reglementează regimul certificării personalului și recunoașterea certificatelor existente, astfel încât nu este necesară introducerea unei dispoziții tranzitorii suplimentare.
Astfel, art. 18 stabilește cadrul privind certificarea persoanelor fizice și juridice care desfășoară activități ce implică utilizarea gazelor fluorurate, precum și durata de valabilitate a certificatelor. Totodată, alineatul (8) al aceluiași articol prevede recunoașterea certificatelor emise de autoritățile competente din alte state, în condițiile respectării cerințelor de formare și certificare prevăzute de lege. 
În același timp, proiectul nu prevede anularea sau încetarea automată a valabilității certificatelor eliberate anterior, iar acestea își produc efectele juridice până la expirarea termenului pentru care au fost emise, în conformitate cu cadrul normativ aplicabil. Prin urmare, includerea unei prevederi tranzitorii suplimentare nu este necesară.

	
	
	5. Clarificarea responsabilităților operatorului instalației.
Se consideră oportună definirea mai clară a responsabilităților operatorilor instalațiilor energetice în raport cu alte entități implicate în lanțul de gestionare a gazelor fluorurate, în special în ceea ce privește:
- evidența cantităților de gaze fluorurate;
- raportarea anuală către autoritățile competente;
- implementarea programelor de verificare a scurgerilor.
O clarificare explicită a acestor responsabilități ar contribui la evitarea interpretărilor divergente și la aplicarea uniformă a legislației.
	Se acceptă.
Responsabilitățile operatorilor instalațiilor care conțin gaze fluorurate sunt deja reglementate în mod clar în proiectul de lege, printr-un ansamblu de prevederi care stabilesc obligațiile privind prevenirea emisiilor, monitorizarea echipamentelor, evidența datelor și raportarea către autoritățile competente, cum ar fi:
art. 12 stabilește obligațiile operatorilor de a lua toate măsurile necesare pentru prevenirea eliberării gazelor fluorurate și pentru repararea scurgerilor fără întârzieri nejustificate;
art. 13 reglementează obligația operatorilor de a asigura verificarea instalațiilor și echipamentelor în vederea detectării scurgerilor, precum și frecvența acestor verificări;
art. 19 stabilește obligația operatorilor de a ține evidența cantităților de gaze fluorurate utilizate, adăugate sau recuperate și de a păstra aceste evidențe pentru o perioadă determinată;
art. 8 și art. 20–21 reglementează mecanismele de notificare și raportare către autoritatea competentă. 
Prin urmare, cadrul normativ propus delimitează deja responsabilitățile operatorilor în raport cu alte entități implicate în gestionarea gazelor fluorurate (întreprinderi certificate, importatori, producători sau autorități competente). Introducerea unor clarificări suplimentare nu este necesară, deoarece atribuțiile și obligațiile operatorilor sunt definite în mod explicit în articolele menționate, asigurând aplicarea uniformă a legislației.

	
	
	6. Clarificarea aplicării prevederilor pentru instalațiile ORC (Organic Rankine Cycle).
Instalațiile ORC utilizate pentru recuperarea căldurii reziduale în centralele energetice reprezintă tehnologii de eficiență energetică care contribuie la valorificarea resurselor energetice și la reducerea emisiilor.
În anumite cazuri, fluidele de lucru utilizate în aceste instalații sunt gaze fluorurate pentru care alternativele tehnice nu sunt încă disponibile la scară industrială sau implică costuri investiționale semnificativ mai mari. Din acest motiv, considerăm oportună reglementarea distinctă a acestor instalații și introducerea unor mecanisme de tranziție adecvate.
	S-a luat act.
Proiectul de lege include deja instalațiile ciclului Rankine organic (ORC) în categoria echipamentelor care conțin gaze fluorurate, stabilind pentru acestea obligațiile generale aplicabile privind prevenirea emisiilor, monitorizarea și gestionarea gazelor fluorurate.
Astfel, art. 13 alin. (2) lit. g) prevede în mod expres că instalațiile de tip cicluri Rankine organice intră sub incidența cerințelor privind verificarea instalațiilor în vederea detectării scurgerilor de gaze fluorurate. De asemenea, asupra acestor instalații se aplică și prevederile generale referitoare la prevenirea emisiilor și gestionarea gazelor fluorurate stabilite la art. 12, precum și obligațiile privind evidența și gestionarea acestor substanțe prevăzute în alte dispoziții ale legii. 
Reglementarea distinctă a instalațiilor ORC sau instituirea unor mecanisme speciale de tranziție nu este necesară, întrucât proiectul de lege nu introduce interdicții privind utilizarea gazelor fluorurate în astfel de instalații existente, ci stabilește cerințe privind controlul emisiilor și gestionarea corespunzătoare a acestora.

	15.
	MAIA
Aviz nr. 2026 PHG-640 din 12.03.2026
	Lipsa obiecțiilor și propunerilor.
	Se acceptă.

	16.
	Inspectoratul pentru Protecția Mediului
Aviz nr. 679 din 27.03.2026
	de a revizui noțiunea de ,,introducere pe piață” prin înlocuirea cuvântului ,,sau” cu ,,și pentru” stipulată în art. 4.

	Nu se acceptă.
Modificarea propusă („sau” cu „și pentru”) contravine actului UE, care prevede că situațiile incluse în noțiunea de „introducere pe piață” sunt echivalente. Utilizarea conjuncției „sau” reflectă în mod intenționat caracterul alternativ și autonom al acestor ipoteze, fiecare fiind suficientă, în sine, pentru a constitui „introducere pe piață”. Înlocuirea ar face ca situațiile să nu mai fie alternative, ci să trebuiască îndeplinite împreună, restrângând nejustificat domeniul de aplicare.

	
	
	lit. e) la art. 8 a fost abrogată prin LP227 din 10.07.25, MO467-470/05,09,25 art. 629, în vigoare 30.12.25, fapt pentru care nu e necesar de a menționa ,,litera e) se abrogă.
	Se acceptă.
Proiectul a fost modificat.

	
	
	propun excluderea lit. o) prim, art. 8, menționat la pct. 8 a proiectului. Temei. În prevederile HG cu nr. 548/2018 cu privire la constituirea, organizarea
și funcționarea Agenției de Mediu, nu se regăsește așa atribuție de organism de certificare în domeniul gazelor fluorurate cu efect de seră.
	Se acceptă parțial.
Proiectul a fost modificat.

	
	
	la pct. 16 se propune de a exclude cuvântul ,,cel puțin” sau înlocuirea cu ,,cel puțin o categorie”. Temei: Hotărârea de Guvern nr. 483 din 18.10.2019 pentru aprobarea Regulamentului cu privire la formarea și atestarea specialiștilor în domeniul tehnicii frigului care conține hidroclorofluorocarburi și gaze fluorurate cu efect de seră, prevede expres ca este doar un tip de certificatul de atestare a competențelor cu 4 categorii.
	Se acceptă.
Proiectul a fost modificat.

	
	
	la pct.21 de modificare a art. 222 alin. (4), se propune de a adăuga lit.g) ,,adresa de facto a importatorului (depozitul substanțelor chimice (gaze F)ˮ.
	Se acceptă.
Proiectul a fost modificat.
Informația privind locul de depozitare a substanțelor sunt relevante pentru activitatea de supraveghere și control a autorității de mediu și au fost introduse în anexa 7, pct. 1 lit. e) și pct. 2 lit. c).

Informațiile prevăzute la alin. (4) vizează datele necesare pentru declararea vamală a mărfurilor și asigurarea controlului importului și exportului de gaze F și echipamentelor care le conțin.
Includerea adresei de facto a importatorului (depozitul substanțelor chimice) nu este specifică declarației vamale și nu este necesară pentru realizarea controlului vamal.


	
	
	la pct.21 de a modifica art. 222 alin. (1), se propune după cuvântul ,,export” de a adăuga și cuvântul ,,comerț”. Inspectoratul pentru Protecția Mediului, ca autoritate cu competente de supraveghere a pieței, stabilite în conformitate cu Legea nr. 162/2023 privind supravegherea pieței și conformitatea produselor, verifică comerțul.
	Se acceptă.
Proiectul a fost modificat.
Termenul „comerț” este unul general și nu corespunde terminologiei utilizate în domeniul reglementării produselor, astfel, acesta a fost substituit cu sintagma „punerea la dispoziție pe piață”, în conformitate cu Legea nr. 162/2023 privind supravegherea pieței și conformitatea produselor.

	
	
	la pct.21 de modificare a art. 222 alin. (12), se propune de a exclude această parte a frazei ,,inclusiv de Codul vamal nr. 95/2021 și de legislația privind supravegherea pieței și gestionarea deșeurilor”. Temei: în cazul enumerării legislației de mediu atunci sunt necesare de menționat și alte acte normative precum Legea nr. 277 din 29-11-2018 privind substanțele chimice etc.
	Se acceptă.
Proiectul a fost modificat.


	17.
	Asociația Obștească a Frigotehniștilor
Aviz nr. 01/04-26 din 02.04.2026
	La Articolul 11:
· la alin (1) lit. c) 
”c) asigură colectarea și păstrarea gazelor F în echipamente ermetice pentru a efectua reciclarea și/sau eliminarea ulterioară a acestora.”
cuvintele ”reciclarea și/sau eliminarea ulterioară a acestora” se substituie cu cuvintele ”recuperarea, reciclarea, regenerarea și/sau eliminarea prin distrugere ulterioară a acestora”;
Propun de exclus cuvîntul recuperarea deoarece termenul ” colectarea” presupune acest fapt, sau de înlocuit termenul ”colectarea” cu ”recuperarea”.

· la alin. (4) lit. d) cifra ”3” se substituie cu cifra ”7”. Termenul de 7 ani este prea mare, solicităm, în cazul în care este necesar de mărit termenul de valabilitate al certificatului, acesta să fie de maxim 5 ani.
	
Se acceptă.
Proiectul a fost modificat.







Se acceptă.
Proiectul a fost modificat.


	
	
	La Articolul 13:
alineatul (2) se completează cu alineatele (2) 1 , (2) 2 , (2) 3 , (2) 4 și (2) 5 cu următorul cuprins:
”(2)1 În cazul în care este constatată o scurgere, aceasta se înscrie în registrul echipamentului, cu indicarea denumirii (denumirea cui?), adresei poștale (a cui?) și numărului de telefon al operatorului, precum și, dacă este identificată, cauza scurgerii. (dar despre remedierea/ înlăturarea scurgerii nu este scris nimic..poate o literă sau un punc adăugător despre remedierea scurgerilor)
(2)5 În cazul instalațiilor/echipamentelor prevăzute la alin. (2) lit. a)–c) (propun ”lit. a) – c) și e), e)1 și e)2” , este necesar de luat în considerare adăugarea şi a literelor e), e)1 și e)2 ) din prezentul articol, verificările pentru detectarea scurgerilor se efectuează în mod sistematic asupra următoarelor părți: (sau ”și asupra următoarelor părți”)
a) garniturile de etanșeizare;
b) sigiliile, inclusiv sigiliile uscătoarelor și filtrelor reamplasabile;
c) părțile sistemului supuse la vibrații;
d) conexiunile la dispozitivele de siguranță sau operaționale.”;
Ultimele puncte a) – d) nu cuprind toate punctele de scurgeri. Mai jos prezint lista punctelor potențiale de scurgeri a agentului frigorific și propun de înlocuit:
a) Îmbinările și conexiunile, inclusiv îmbinări lipite (brazate), conexiuni flare (conice), racorduri filetate, flanșe și garnituri de etanșare;
b) Schimbătoarele de căldură, inclusiv evaporatoare și condensatoare;
c) Compresoarele, inclusiv elementele de etanșare ale arborelui la compresoarele deschise, garniturile carcasei la cele semi-ermetice și îmbinările sudate susceptibile la fisurare la cele ermetice;
d) Armăturile și componentele de control, inclusiv ventile de serviciu, supape solenoid, ventile de expansiune și supape de siguranță;
e) Conductele frigorifice, inclusiv conducte din cupru sau oțel, zone expuse frecării sau vibrațiilor, precum și coturi și schimbări de direcție;
f) Accesoriile și echipamentele auxiliare, inclusiv filtre-deshidratoare, rezervoare de lichid, separatoare de ulei și separatoare de lichid de aspirație;
g) Conexiunile și componentele specifice sistemelor de climatizare, inclusiv racorduri între unități, trasee frigorifice, conexiuni rapide și distribuitoare.
	Se acceptă.
Proiectul a fost modificat.

La pct. (2)1 toate informațiile înscrise/înregistrate în registru, cum ar fi denumirea, adresa poștală, numărul de telefon se referă la operatorul instalației. A fost completată prevederea cu informații privind remedierea scurgerilor.


Se acceptă.
Proiectul a fost modificat.


	
	
	La Articolul 18:
la alineatul (3) textul ”3 ani” se substituie cu textul ”5 ani”;
la punctul ”(7)1 Agenția de Mediu ține un registru al certificatelor acordate persoanelor fizice și juridice, care se păstrează pentru o perioadă minimă de 5 ani. (Termenul de păstrare al registrului trebuie să fie mai mare decât termenul certificatelor, - propun de modificat ”pentru o perioadă minimă de 7 ani - în cazul registrului persoanelor fizice” în cazul persoanelor juridice registrul trebuie păstrat pe întreaga durată de valabilitate a certificatului de competență).

	
Se acceptă.
Proiectul a fost modificat.


	
	
	La Articolul 22:
”(1)6 Începând cu 1 ianuarie 2030, introducerea pe piață, furnizarea ulterioară sau punerea la dispoziția altor persoane, contra cost sau gratuit, precum și utilizarea ori exportul containerelor nereîncărcabile destinate gazelor F, enumerate în anexa nr. 1 și în anexa nr. 2, secțiunea 1, goale sau umplute integral sau parțial, sunt interzise. Astfel de containere pot fi depozitate sau transportate exclusiv în scopul eliminării, cu excepția containerelor destinate utilizărilor de laborator sau analitice ale gazelor F.”
(Containerele nereîncărcabile sunt interzise importului începând cu 2030, este necesar de modificat acest lucru (anul 2030) și în anexa nr. 4, prima linie)

În lege, în multe locuri este menționat textul ”gazelor F, enumerate în anexa nr. 1 și în anexa nr. 2, secțiunea 1”, considerăm că ar trebui de adăugat textul ”precum și a amestecurilor care conține astfel de substanțe”. 

La fel de completat La Articolul 27, alineatul 1  cu ”substanțele prevăzute în anexa nr.1 și în anexa nr. 2, secțiunea 1 precum și a amestecurilor care conține astfel de substanțe”;
	Se acceptă.
Proiectul a fost modificat.










S-a luat act. Menționăm că este inoportună completarea cu textul ”precum și a amestecurilor care conține astfel de substanțe”, deoarece în definiția noțiunii de ”gaze fluorurate cu efect de seră (gaze F)” se menționează expres că aceasta include și amestecurile.

S-a luat act. Articolul 27, alin. 1, se referă la echipamentele preîncărcate exclusiv cu hidrofluorcarburi, pentru care este necesară deținerea unui contingent. Nu este vorba de toate gazele F și amestecurile acestora.

	
	
		La Articolul 29:
alineatul (1) va avea următorul cuprins:
“(1) O data în trei ani, până la 31 octombrie, Agenția de Mediu stabilește, pentru fiecare întreprindere importatoare sau producătoare, o valoare de referință determinată ca media aritmetică anuală a cantităților de hidrofluorcarburi introduse pe piață în mod legal de către întreprindere în perioada de referință, pe baza datelor raportate în conformitate cu prezenta lege.”
alineatul (2) va avea următorul cuprins:
“(2) Valorile de referință pentru întreprinderile importatoare se calculează în conformitate cu prevederile anexei nr. 6 și se exprimă în tone de echivalent CO₂.”
De adăugat alineatul (2)1 (aici sau în anexa 6)
(2)1 La calcularea valorii de referință:
a) se includ cantitățile de hidrofluorcarburi introduse pe piață, raportate oficial de întreprindere;
b) se includ transferurile de cote primite de la alte întreprinderi, după caz;
c) nu se includ cantitățile destinate utilizărilor exceptate prevăzute de prezenta lege.
	Se acceptă.
Proiectul a fost modificat.









Se acceptă.
Au fost efectuate modificări în anexa nr. 6.


	
	
	La Articolul 31:
La alineatul (4) de corectat: ” volumul de hidrofluorcarburi a cărui necesitate nu a fost justificată prin argumentarea stabilită la alin. (3) lit. d).”
	Se acceptă.
Proiectul a fost modificat.


	
	
	Pentru Anexa nr.6 
Valoarea de referință (VR) pentru fiecare întreprindere se calculează conform formulei:

unde: Qi - reprezintă cantitatea de hidrofluorcarburi introdusă pe piață în anul i, exprimată în tone echivalent CO₂; n - reprezintă numărul de ani din perioada de referință. Cantitățile utilizate la calcul se bazează exclusiv pe datele raportate oficial și validate de Agenția de Mediu.
	Se acceptă.
Anexa nr. 6 a fost modificată.
Formula nu a fost preluată fiindcă e suficient de clar redat în text. Formula mai mult complică percepția acesteia decât face claritate.


	Avizare și consultare publică repetată


	 1.
	Ministerul Afacerilor Interne
aviz de pe platforma legiferare.gov.md din 10.04.2026
	Lipsă de propuneri și obiecții.

	S-a luat act.

	2.
	MDED
aviz de pe platforma legiferare.gov.md din 10.04.2026
	Lipsă de propuneri și obiecții.
 
	S-a luat act.

	3.
	Ministerul Sănătății
aviz de pe platforma legiferare.gov.md din 14.04.2026
	Lipsă de propuneri și obiecții.

	S-a luat act.

	4.
	Ministerul Energiei
Aviz nr. 10-894 din 09.04.2026
	Lipsă de propuneri și obiecții.

	S-a luat act.

	5.
	Ministerul Educației și Cercetării
aviz de pe platforma legiferare.gov.md din 15.04.2026
	Lipsă de propuneri și obiecții.

	S-a luat act.

	6.
	MIDR
aviz de pe platforma legiferare.gov.md din 16.04.2026
	Lipsă de propuneri și obiecții.

	S-a luat act. 

	7.
	Agenția de Mediu
Aviz nr. 08/2373/ 2026 din 16.04.2026
	Lipsă de propuneri și obiecții.

	S-a luat act. 

	8.
	Agenția Servicii Publice
Aviz nr. 01/3524 din 22.04.2026
	Lipsă de propuneri și obiecții.

	S-a luat act. 

	9.
	Inspectoratul pentru Protecția Mediului
Aviz nr. 882 din 23.04.2026
	Lipsă de propuneri și obiecții.

	S-a luat act. 

	10.
	ONIPM
Aviz nr. 866-26 din 24.04.2026
	Lipsă de propuneri și obiecții.

	S-a luat act. 

	11.
	Asociația Obștească a Frigotehniștilor
Aviz nr. 03/04-26 din 29.04.2026
	Lipsă de propuneri și obiecții.

	S-a luat act. 

	12.
	Ministerul Finanțelor
Aviz nr. 03/04-26 din 29.04.2026
	La pct. 5, noțiunea de „import” se va racorda la cea prevăzută de art. 3 pct. 7 din Regulamentul (UE) nr. 2024/573 privind gazele fluorurate cu efect de seră, de modificare a Directivei (UE) 2019/1937 și de abrogare a Regulamentului nr. 517/2014
	Se acceptă.
Proiectul a fost modificat.


	
	
	La pct. 21, prin care se completează cu art. 222:
la alin. (3), cuvântul „declarantul” se va substitui cu cuvântul „destinatarul”;
cuvintele „căruia i se aplică un” se vor substitui cu cuvintele „la plasarea mărfii într-un”;
cuvintele „care permit altor persoane să fie declarant” se vor exclude ca fiind inutile, or trimiterea la normă (art.287 alin. (1) Cod vamal) presupune acest fapt.
La alin. (9) cuvintele „atunci când efectuează controale fizice asupra” se vor substitui cu cuvintele „la efectuarea controlului vamal a”, iar cuvântul „Serviciului” se va substitui cu cuvântul „Serviciul”.
	Se acceptă parțial.
Proiectul a fost modificat.
Totodată, menționăm că cuvântul ”declarantul” nu a fost substituit cu cuvântul ”destinatarul”, deoarece în Regulamentul UE este utilizat expres ”declarantul”. Substituirea termenului „declarant” cu „destinatar” ar genera o disociere între titularul obligațiilor vamale și persoana vizată de normă, ceea ce ar crea incertitudine juridică și dificultăți în aplicarea reglementării.
De asemenea, cuvintele „care permit altor persoane să fie declarant” nu au fost excluse, întrucât au rol explicativ și contribuie la claritatea normei în aplicarea dispozițiilor privind transferul drepturilor și obligațiilor. Textul este preluat ad litteram din actul UE.

	
	
	Pct. 38, care modifică art. 35 (completarea cu alin. (21)), se va racorda la prevederile art. 28 alin. (1) din Regulamentul (UE) nr. 2024/573, precum și art. 342 alin. (2) Cod vamal.
	Se acceptă.
Proiectul a fost modificat.


	13.
	MAIA
Aviz nr. 2026 PLP-1307 din 06.05.2026 
	Lipsă de propuneri și obiecții.

	S-a luat act. 

	14.
	Ministerul Finanțelor
Aviz repetat
 nr. 09/2-09/331 din 19.05.2026
	Lipsă de propuneri și obiecții.

	S-a luat act.

	
Expertizare


	 
	Centrul de Armonizare a Legislației
aviz de pe platforma legiferare.gov.md din 10.04.2026
	CAL validează condiționat proiectul național, cu mențiunea că clauza de armonizare urmează a fi completată prin includerea Regulamentului de punere în aplicare (UE) 2025/1893 al Comisiei.

Redacția clauzei de armonizare, astfel cum este prevăzută în Declarația de compatibilitate, se menține, urmând a fi completată prin includerea suplimentară a unui act al Uniunii Europene , în privința căruia tabelul de concordanță a fost modificat, după cum urmează:
”- transpune parțial (transpune art. 1, art. 2 (1) și (2), art. 3 (2), art. 5 (1)) din Regulamentul de punere în aplicare (UE) 2025/1893 al Comisiei din 17 septembrie 2025 de stabilire, în temeiul Regulamentului (UE) 2024/573 al Parlamentului European și al Consiliului, a cerințelor minime pentru atestatele de formare ale persoanelor fizice și a condițiilor pentru recunoașterea reciprocă a acestor atestate de formare în ceea ce privește anumite echipamente mobile care conțin gaze fluorurate cu efect de seră sau alternative la acestea și de abrogare a Regulamentului (CE) nr. 307/2008 al Comisiei, CELEX: 32025R1893, publicat în Jurnalul Oficial al Uniunii Europene L 2025/1893 din 19 septembrie 2025.”

	Se acceptă.
Clauza de armonizare a fost completată.

	
	Ministerul Justiției
Aviz nr. 04/2-4722 din 29.04.2026
	Cu referire la soluția normativă propusă la Art. I:
Pornind de la faptul că pct. 4 și 5 vizează modificarea art. 4, sugerăm comasarea acestora într-un singur element structural. Totodată, la redactarea dispoziției de modificare se va ține cont de regulile de redactare a actelor normative. În special se va reformula alineatul ce vizează modificarea noțiunii de „tonă (tone) de echivalent CO2”.
	

	
	
	Având în vedere prevederile art. 43 din Legea nr. 100/2017, la pct. 7 cuvintele „În preambulul articolului” se vor substitui cu cuvintele „partea introductivă”.
	Se acceptă.
Proiectul a fost modificat.

	
	
	La pct. 8 textul „literele o)1, o)2 și o)3” se va substitui cu textul „literele o1)- o3)”, or, enumerarea a mai mult de două elemente structurale consecutive se redă prin cratimă (observație valabilă și pentru restul cazurilor similare).
	Se acceptă.
Proiectul a fost modificat.

	
	
	La pct. 9 verbul „se exclude” se va substitui cu verbul „se abrogă” (valabil și pentru restul propunerilor de abrogare a unor elemente structurale).
	Se acceptă.
Proiectul a fost modificat.

	
	
	La pct. 10 amendamentele ce vizează alin. (5)-(7) se vor comasa alineatul introductiv având următorul cuprins: alineatele (5)-(7) vor avea următorul cuprins:”. Similar se vor reformula și restul amendamentelor ce vizează elemente structurale consecutive.
	Se acceptă.
Proiectul a fost modificat.

	
	
	La pct. 21 se va exclude textul „care cuprinde articolul 221 și articolul 222,” ca fiind excedent.
	Se acceptă.
Proiectul a fost modificat.

	
	
	La pct. 22, se va reformula dispoziția de modificare, utilizând expresia „articolul 23 va avea următorul cuprins:” prin redarea în redacție nouă a cuprinsului întregului articol (valabil și pentru alte articole modificate esențial).
	Se acceptă.
Proiectul a fost modificat.

	
	
	La pct. 26, 28 cuvintele „care va avea următorul cuprins” se vor substitui cu cuvintele „cu următorul cuprins”.
	Se acceptă.
Proiectul a fost modificat.

	
	
	La pct. 27, atragem atenția că la numerotarea elementelor structurale se va ține cont de art. 51 din Legea nr.100/2017 cu privire la actele normative, potrivit căruia alineatele sunt însemnate succesiv cu numere ordinare, exprimate prin cifre arabe, luate între paranteze rotunde iar alineatul poate fi divizat în litere, care sunt însemnate succesiv cu litere latine mici, urmate de o paranteză. În cazul unei structuri complexe a actului normativ, alineatul poate fi divizat mai întâi în puncte însemnate cu numere ordinare, exprimate prin cifre arabe, urmate de o paranteză. La rândul lor, punctele pot fi divizate în litere, însemnate succesiv cu litere latine mici, urmate de o paranteză.
	Se acceptă.
Proiectul a fost modificat.

	
	
	La pct. 29, intenția de modificare se va reda în felul următor: „Denumirea Capitolului V, va avea următorul cuprins:
„Capitolul V REDUCEREA CANTITĂȚII DE HIDROFLUORCARBURI PRODUSE ȘI INTRODUSE PE PIAȚĂ””.
	Se acceptă.
Proiectul a fost modificat.



	
	
	La pct. 30, intenția de modificare a alin. (3) se va expune la un singur alineat (observație valabilă și pentru modificările propuse pentru alin. (5)).
	Se acceptă.
Proiectul a fost modificat.

	
	
	La pct. 31, se reformula dispoziția de modificare, utilizând expresia „articolul 23 va avea următorul cuprins:” prin redarea în redacție nouă a cuprinsului întregului articol.
	Se acceptă.
Proiectul a fost modificat.

	
	
	La pct. 34, pentru spor de precizie, se va completa expresia „se substituie cu” cu cuvântul „cuvântul”.
	Se acceptă.
Proiectul a fost modificat.

	
	Centrul Național Anticorupție
Raport de expertiză anticorupție nr. ELO26/11411 din 29.04.2026
	Concluzia expertizei
Proiectul de lege pentru modificarea Legii nr.43/2023 privind gazele fluorurate cu efect de seră a fost elaborat de către Ministerul Mediului în vederea alinierii depline la Regulamentul (UE) 2024/573 și în asigurarea reducerii progresive a emisiilor de gaze fluorurate cu efect de seră, în conformitate cu angajamentele asumate prin Amendamentul de la Kigali și Acordul de la Paris.
Autorul a prezentat Sinteza avizelor parvenite în cadrul procesului de consultare publică a proiectului de către autoritățile responsabile de implementarea prevederilor conținute în proiect/ instituțiilor interesate, fapt ce denotă aspectul definitivat al acestuia și întrunirea condițiilor stabilite de prevederile art.36 al Legii nr.100/2017, coroborat cu art.28 al Legii nr.82/2017 - pentru efectuarea
expertizei anticorupție.
În procesul de promovare a proiectului, au fost respectate rigorile de asigurare a transparenței decizionale statuate de prevederile art.8 lit.b) al Legii nr. 239-XVI din 13 noiembrie 2008 privind transparența în procesul decizional.
Nota de fundamentare a proiectului a fost întocmită cu respectarea exigențelor de tehnică legislativă statuate de prevederile art.30 lit.a)-f) al Legii cu privire la actele normative nr.100 din 22 decembrie 2017.
Implementarea prevederilor propuse, poate contribui la realizarea interesului public vizat de proiect, fapt care nu este în detrimentul interesului public general (în sensul prevăzut în Legea integrității nr. 82 din 25 mai 2017).

	S-a luat act.

	
	Comisia Europeană, Direcția Generală Acțiune Climatică (DG CLIMA) – comentarii și recomandări transmise prin intermediul Ministerului Afacerilor Externe, prin e-mail din 10.07.2026.
	Nu sunt prevăzute etape suplimentare de reducere după anul 2040, astfel încât, teoretic, nu se asigură alinierea deplină la Regulamentul UE. Totuși, se poate presupune că, până la acel moment, Republica Moldova va fi stat membru al Uniunii Europene, iar regulamentul se va aplica în mod direct.
	Se acceptă.
Calendarul de reducere prevăzut în proiect a fost revizuit prin introducerea unor etape suplimentare de reducere pentru perioada 2041–2050, în vederea asigurării unei tranziții graduale către eliminarea completă a introducerii pe piață a hidrofluorcarburilor. Calendarul rezultat continuă să depășească obligațiile asumate de Republica Moldova în temeiul Amendamentului de la Kigali. Alinierea deplină la calendarul prevăzut de Regulamentul (UE) 2024/573 va fi asigurată odată cu aderarea Republicii Moldova la Uniunea Europeană, când regulamentul va deveni direct aplicabil.

	
	
	Este necesară precizarea definiției noțiunii „cerințe de siguranță”, precum și efectuarea unei verificări sistematice pentru a se asigura că toate definițiile necesare prevăzute la art. 3 din Regulamentul (UE) 2024/573 sunt reflectate în legislația națională.
	Se acceptă.
Proiectul a fost modificat.
Au fost modificate noțiunile „cerințe de siguranță” și ”sisteme de climatizare monosplit”, fiind ajustate la Regulamentul UE.

	
	
	Răspunderea extinsă a producătorului este reglementată în temeiul legislației naționale privind deșeurile, motiv pentru care nu este clar dacă se asigură alinierea deplină la Regulamentul privind gazele fluorurate cu efect de seră. Se recomandă introducerea unei prevederi potrivit căreia dispozițiile respective „se aplică fără a aduce atingere obligațiilor prevăzute de legislația privind deșeurile”.
	Se acceptă.
Proiectul a fost modificat.


	
	
	Articolul 12 utilizează formularea „necesare din punct de vedere tehnic și economic”, în timp ce Regulamentul se referă la „toate măsurile fezabile din punct de vedere tehnic și economic”. Deși formulările sunt apropiate, noțiunile nu sunt identice și urmează a fi ajustate.
	Se acceptă.
Proiectul a fost modificat.


	
	
	Articolul 12 alin. (7) pct. 3) prevede transmiterea declarației de conformitate către Agenția de Mediu, ceea ce este acceptabil în etapa de preaderare. Totuși, legea trebuie să asigure verificarea efectivă și coordonarea cu Serviciul Vamal. Prevederile referitoare la verificarea existenței scurgerilor fac trimitere la acte ale Uniunii Europene abrogate și urmează a fi corectate.
	Se acceptă.
Proiectul a fost modificat.


	
	
	La articolul 18, toate obligațiile sunt incluse în lege, ceea ce nu reprezintă neapărat cea mai potrivită abordare, întrucât modificarea legii de fiecare dată când se modifică una dintre aceste obligații probabil nu este realistă. Legea ar trebui să păstreze obligațiile esențiale, astfel cum sunt prevăzute la art. 4, 5, 8 și 10 din Regulamentul privind gazele fluorurate cu efect de seră, iar normele de punere în aplicare să fie reglementate prin acte normative subordonate legii. Alternativ, Ministerul ar trebui să fie împuternicit să propună, prin acte normative subordonate legii, modificarea normelor de punere în aplicare incluse în prezent în proiectul de lege, pentru a asigura flexibilitatea și posibilitatea unei reacții rapide, atunci când este necesar, precum și pentru a facilita alinierea dinamică viitoare la acquis-ul Uniunii Europene.
	Se acceptă.
Prevederile art. 18 au fost elaborate în conformitate cu cerințele tehnicii legislative naționale, care impun reglementarea la nivelul actului normativ primar a procedurilor administrative și a obligațiilor aplicabile operatorilor, în vederea asigurării caracterului imperativ și a aplicării uniforme a acestora în procesul de implementare.
Prevederile specifice necesare pentru implementarea art. 18 urmează să fie reglementate prin proiectul de modificare a Hotărârii Guvernului nr. 483/2019 pentru aprobarea Regulamentului cu privire la formarea și atestarea specialiștilor în domeniul tehnicii frigului care utilizează hidroclorofluorocarburi și gaze fluorurate cu efect de seră.

	
	
	Capitolul V nu prevede competențe exprese privind accesul în incinte, verificarea documentelor, ridicarea probelor, cooperarea cu Serviciul Vamal, cooperarea cu poliția și aplicarea sancțiunilor administrative. Trebuie verificat dacă aceste competențe sunt prevăzute în alte acte normative din domeniul general al protecției mediului. În caz afirmativ, reglementarea existentă este suficientă. De asemenea, proiectul nu conține modificări detaliate privind sancțiunile. Trebuie verificat dacă acestea sunt reglementate în alte acte normative. În caz afirmativ, Legea privind gazele fluorurate cu efect de seră trebuie să conțină o trimitere la dispozițiile respective.
	Se acceptă.
Prevederile referitoare la verificarea documentelor, prelevarea probelor, cooperarea cu Serviciul Vamal și cu organele de poliție, precum și aplicarea sancțiunilor administrative sunt reglementate prin acte normative speciale, inclusiv Codul vamal și Codul contravențional al Republicii Moldova.



